- ⴰⵡⴰⵍⴻⵏ ⵉⵡⴻⵥⵏⴻⵏ
- <
- 19
- >

19
1 ⵉⵃⵍⴰ ⵉⵊⵊ ⵏ ⵓⵎⴻⵣⵍⵓⴹ
ⵉⴳⴳⵓⵔⴻⵏ ⴷⵉ ⵍⴻⵚⴼⴰⵢⴻⵜ ⵏⵏⴻⵙ,
ⵅ ⵡⴻⵏⵏⵉ ⵖⴰⵔ ⵉⴵⴰⵏ ⵉⵢⴻⵏⵛⵉⵛⴻⵏ ⴼⴰⵔⵖⴻⵏ,
ⵓ ⴰⵇⴰ ⵜ ⴷ ⴰⴱⵓⵀⴰⵍⵉ ⵉ ⵢⴻⴵⴰ. ◘19:1 ⴰⵡⵍⵏ. 28:6
2 ⴱⵍⴰ ⵜⵓⵙⵙⵏⴰ ⵓⵍⴰ ⴷ ⵍⴻⵄⵎⴰⵔ ⵡⴰⵔ ⵉⴵⵉ ⵛⴰ ⵎⵍⵉⵃ,
ⵡⴻⵏⵏⵉ ⵉⵜⵜⵇⴻⴵⵇⴻⵏ ⵙ ⵉⴹⴰⵔⴻⵏ ⵏⵏⴻⵙ, ⴰⴷ ⵉⵅⴹⴰ.
3 ⵜⵓⴱⴱⵓⵀⴻⵍⵢⴰ ⵏ ⴱⵏⴰⴷⴻⵎ
ⵉⵙⵙⴼⴰⵔⵔⴰⵖ ⴰⴱⵔⵉⴷ ⵏⵏⴻⵙ,
ⵓ ⵅⴻⵏⵏⵉ ⵓⵍ ⵏⵏⴻⵙ ⴰⴷ ⵉⵙⵄⴰⵔ ⵅ ⵙⵉⴷⵉ. ◘19:3 ⵢⴰⵄ. 1:13, 14, 15
4 ⴰⴳⵍⴰ ⵉⵜⵜⴰⵡⵉ-ⴷⴷ ⴰⵟⵟⴰⵙ ⵏ ⵉⵎⴻⴷⴷⵓⴽⴽⴰⵍ,
ⵎⴰⵛⴰ ⴰⵎⴻⵣⵍⵓⴹ ⵉⵙⴻⵎⵎⴻⵃ ⴷⴰⵢⴻⵙ
ⵓⵎⴻⴷⴷⵓⴽⴽⴻⵍ ⵏⵏⴻⵙ.◘19:4 ⴰⵡⵍⵏ. 14:20
5 ⴰⵛⴻⵀⵀⴰⴷ ⵉⵙⵙⵅⴰⵔⵔⵉⵇⴻⵏ
ⵡⴰⵔ ⵉⵜⵜⵡⴰⵃⴻⵙⵙⴻⴱ ⵛⴰ ⴷ ⴰⵎⴻⵣⴷⴰⴳ,
ⵡⴻⵏⵏⵉ ⴷⴷ-ⵢⴰⵔⴻⵅⵅⵓⵏ ⵉ ⵉⵅⴰⵔⵔⵉⵇⴻⵏ,
ⵡⴰⵔ ⵉⵏⴻⵊⵊⴻⵎ. ◘19:5 ⴰⵄⵡⴷ. 19:19; ⴰⵡⵍⵏ. 21:28
6 ⴰⵟⵟⴰⵙ ⵜⵜⵣⴰⵡⴳⴻⵏ ⵣⵣⴰⵜ ⵉ ⵡⵓⴷⴻⵎ ⵏ ⵓⵎⵛⴻⵏⵏⴻⵄ,
ⴽⵓⵍ ⵉⵊⵊ ⵉⵜⵜⴻⵅⵙ ⴰⴷ ⵢⵉⵍⵉ ⴷ ⴰⵎⴻⴷⴷⵓⴽⴽⴻⵍ
ⵏ ⵡⴻⵔⵢⴰⵣ ⵉ ⵖⴰⵔ ⵉⴵⴰ ⵜⴻⵔⵣⵉⴼⵉⵏ.
7 ⵎⴰⵔⵔⴰ ⴰⵢⵜⵎⴰⵙ ⵏ ⵓⵎⴻⵣⵍⵓⴹ ⵛⴰⵔⵔⵀⴻⵏ ⵜ,
ⵎⴻⵛⵃⴰⵍ ⵜⵜⵉⴳⴳⵯⴻⵊⵊⴻⵏ ⵅⴰⵙ
ⵉⵎⴻⴷⴷⵓⴽⴽⴰⵍ ⵏⵏⴻⵙ!
ⵏⴻⵜⵜⴰ ⵉⴹⴻⴼⴼⴰⵔ ⴰⵡⴰⵍⴻⵏ
ⵏⵏⵉ ⵡⴰⵔ ⵉⵙⴻⴽⴽⵡⵉⵏ ⵡⴰⵍⵓ. ◘19:7 ⴰⵡⵍⵏ. 14:20
8 ⵡⴻⵏⵏⵉ ⵉⵟⵟⴼⴻⵏ ⵓⵍ ⴰⵎⵉⵖⵉⵙ,
ⵉⵜⵜⴻⵅⵙ ⵍⴻⵄⵎⴰⵔ ⵏⵏⴻⵙ,
ⵡⴻⵏⵏⵉ ⵉⵃⴻⵟⵟⴰⵏ ⵍⴻⴼⵀⴰⵎⴻⵜ,
ⴰⴷ ⵢⴰⴼ ⵎⵉⵏ ⵉⵛⵏⴰⵏ.
9 ⵉⵊⵊ ⵏ ⵓⵛⴻⵀⵀⴰⴷ ⵉⵙⵙⵅⴰⵔⵔⵉⵇⴻⵏ
ⵡⴰⵔ ⵉⵜⵜⵡⴰⵃⴻⵙⵙⴻⴱ ⵛⴰ ⴷ ⴰⵎⴻⵣⴷⴰⴳ,
ⵡⴻⵏⵏⵉ ⵢⴰⵔⴻⵅⵅⵓⵏ ⵉ ⵉⵅⴰⵔⵔⵉⵇⴻⵏ,
ⴰⴷ ⵉⵜⵜⵡⴰⵀⴻⵍⵍⴻⴽ.
10 ⴰⴼⴻⵢⵢⴻⵛ ⵡⴰⵔ ⴷⴷ-ⵢⵓⵙⵉ ⵅ ⵓⴱⵓⵀⴰⵍⵉ,
ⵎⴰⵎⵎⴻⵛ ⵄⴰⴷ ⵅ ⵓⵎⵙⴻⵅⵅⴰⵔ
ⵎⴰⵃⴻⵏⴷ ⴰⴷ ⵉⵙⴻⵍⵍⴻⵟ ⵅ ⵍⵃⵓⴽⴽⴰⵎ. ◘19:10 ⴰⵡⵍⵏ. 30:22
11 ⵍⴻⵄⵇⴻⵍ ⵏ ⴱⵏⴰⴷⴻⵎ ⵉⵜⵜⴰⵔⵔⴰ ⵉ-ⵜ
ⴰⴷ ⵉⴳⴳ ⵙ ⵜⵜⴰⵙⵉⵄ ⵏ ⵍⵅⴰⴹⴰⵔ
ⵜⵓⵙⴰ-ⴷⴷ ⵅⴰⵙ ⵎⴰⵃⴻⵏⴷ ⴰⴷ ⵉⵎⴻⵢⵢⴻⴽ
ⵅ ⵓⵅⴻⵟⵟⵓ ⵏⵏⴻⵙ.
12 ⴰⵙⵅⴻⴹ ⵏ ⵓⵊⴻⴵⵉⴷ
ⴰⵎ ⵣⵣⵀⵉⵔ ⵏ ⵡⴻⵢⵔⴰⴷ ⴷⵉ ⵜⴻⵎⵥⵉ ⵏⵏⴻⵙ,
ⵎⴰⵛⴰ ⴰⵔⴹⴰ ⵏⵏⴻⵙ ⴰⵎ ⵏⵏⴷⴰ ⵅ ⴰⵔⴱⵉⵄ. ◘19:12 ⴰⵡⵍⵏ. 16:14, 15; 20:2
13 ⵎⵎⵉⵙ ⴰⴱⵓⵀⴰⵍⵉ ⴷ ⴰⵔⵥⵉⵢⵢⴻⵜ ⵉ ⴱⴰⴱⴰⵙ,
ⴰⵎⵛⵓⴱⴱⴻⵛ ⵏ ⵜⴻⵎⵖⴰⵔⵜ ⵉⴳⴳⴰ
ⴰⵎ ⵜⵓⴷⴷⵉⵎⵜ ⵏ ⵜⵣⴻⵇⵇⴰ ⵡⴰⵔ ⵉⵇⴻⵟⵟⵉⵏ. ◘19:13 ⴰⵡⵍⵏ. 10:1; 15:20; 17:25; 21:19; 27:15
14 ⵜⴰⴷⴷⴰⵔⵜ ⴷ ⵡⴰⴳⵍⴰ
ⴰⵇⴰ ⴰⵜⴻⵏ ⴷ ⵍⵡⴰⵔⵜ ⵏ ⵍⴻⵊⴷⵓⴷ
ⵎⴰⵛⴰ ⵉⵛⵜ ⵏ ⵜⴻⵎⵖⴰⵔⵜ ⵉⴼⴻⵀⵀⵎⴻⵏ
ⴰⵇⴰ-ⵜⵜ ⵏ ⵙⵉⴷⵉ. ◘19:14 ⴰⵡⵍⵏ. 18:22
15 ⵍⴻⵄⴳⴻⵣ ⵢⴰⵔⵔⴰ ⴱⵏⴰⴷⴻⵎ
ⴰⴷ ⵉⵡⴹⴰ ⴷⴻⴳ ⵉⴹⴻⵚ ⵢⵓⴵⵖⴻⵏ,
ⵓ ⵍⴻⵄⵎⴰⵔ ⵉⵛⵛⵓⵔ ⵙ ⵍⵖⴻⵛⵛ ⴰⴷ ⵉⴵⴰⵥ. ◘19:15 ⴰⵡⵍⵏ. 6:9; 10:4; 20:13
16 ⵡⴻⵏⵏⵉ ⵉⵃⴻⵟⵟⴰⵏ ⵜⴰⵡⵚⴻⵢⵢⴻⵜ,
ⵉⵃⴻⵟⵟⴰ ⵍⴻⵄⵎⴰⵔ ⵏⵏⴻⵙ,
ⵡⴻⵏⵏⵉ ⵡⴰⵔ ⵉⵃⴻⵟⵟⵉⵏ ⵉⴱⵔⵉⴷⴻⵏ ⵏⵏⴻⵙ,
ⴰⴷ ⵉⵎⵎⴻⵜ. ◘19:16 ⴰⵡⵍⵏ. 3:21, 22; ⵍⴽ. 11:28
17 ⵡⴻⵏⵏⵉ ⵉⵜⵜⵃⵉⵏⵏⴰⵏ ⵅ ⵓⵎⴻⵣⵍⵓⴹ,
ⵢⴰⵔⴻⵟⵟⴻⵍ ⵉ ⵙⵉⴷⵉ.
ⵏⴻⵜⵜⴰ ⴰⴷ ⴰⵙ ⵉⵅⴻⴵⴻⵚ ⵍⵅⴻⴷⵎⴻⵜ ⵏⵏⴻⵙ.
18 ⵡⴻⴱⴱⴻⵅ ⵎⵎⵉⵛ, ⵎⴰⵍⴰ ⵄⴰⴷ ⴷⵉⵏ ⵛⴰ ⵏ ⵍⴰⵢⴰⵙ,
ⵎⴰⵛⴰ ⵡⴰⵔ ⵜ ⵏⴻⵇⵇ ⵛⴰ,
ⵡⴰⵔ ⵜⵜⴻⵊⵊⵉ ⵛⴰ ⴰⴷ ⵉⴽⵙⵉ ⴰⵢⴰ ⵍⴻⵄⵎⴰⵔ ⵏⵏⴻⵛ. ◘19:18 ⴰⵡⵍⵏ. 13:24; 23:13; ⴰⴼⴰ. 6:4
19 ⵡⴻⵏⵏⵉ ⵉⵙⵄⴰⵔⴻⵏ ⴰⵟⵟⴰⵙ,
ⴰⴷ ⵉⵜⵜⵡⴰⵅⴻⴵⴻⵚ ⵉ ⵎⴰⵏⴰⵢⴻⵏⵏⵉ,
ⵎⴰⵖⴰⵔ ⵎⴰⵍⴰ ⵜⴻⵅⵙⴻⴷ ⴰⴷ ⵜ ⵜⵎⴻⵏⵄⴻⴷ,
ⵅⴻⵏⵏⵉ ⴰⴷ ⴷⴰⵢⴻⵙ ⵜⴰⵔⴻⵏⵢⴻⴷ ⵡⴰⵀⴰ.
20 ⵙⴻⵍ ⵛⴻⴽ ⵖⴰⵔ ⵓⵛⴰⵡⴰⵔ
ⵓⵛⴰ ⵇⴱⴻⵍ ⵜⵜⴰⵔⴱⵉⵢⵢⴻⵜ,
ⵎⴰⵃⴻⵏⴷ ⴰⴷ ⵜⴷⴻⵡⵍⴻⴷ ⴷ ⴰⵎⵉⵖⵉⵙ
ⵖⴰⵔ ⵓⵏⴻⴳⴳⴰⵔ.
21 ⴰⵇⴰ ⴷⵉⵏ ⴰⵟⵟⴰⵙ ⵏ ⵉⵅⴻⵎⵎⵉⵎⴻⵏ
ⴷⴻⴳ ⵡⵓⵍ ⵏ ⵡⴻⵔⵢⴰⵣ,
ⵎⴰⵛⴰ ⵛⵛⵡⴰⵔ ⵏ ⵙⵉⴷⵉ ⵉⵜⵜⵖⵉⵎⴰ ⵉⴱⴻⴷⴷ. ◘19:21 ⴰⵢⵓⴱ 23:13; ⵉⵥⵀⴷ. 33:11; 115:3; ⵉⵛⴰ. 46:10
22 ⵜⴰⵎⴻⵅⵙⵉⵡⵜ ⵉⵛⴻⵡⵡⴰⵔⴻⵏ ⵏ ⴱⵏⴰⴷⴻⵎ
ⴷ ⵍⴻⴹⵔⴰⴼⴻⵜ ⵏⵏⴻⵙ,
ⴰⵎⵎⵓ ⵉ ⵉⴵⴰ ⵉⵊⵊ ⵏ ⵓⵎⴻⵣⵍⵓⴹ ⵃⵙⴻⵏ
ⵅ ⵉⵊⵊ ⵏ ⴱⵓ-ⵉⵅⴰⵔⵔⵉⵇⴻⵏ.
23 ⵜⵉⴳⴳⵯⵓⴷⵉ ⵏ ⵙⵉⴷⵉ ⵜⵏⴻⴷⴷⴻⵀ ⵖⴰⵔ ⵜⵓⴷⴰⵔⵜ,
ⵎⴰⵖⴰⵔ ⵉⵜⵜⴻⵟⵟⴻⵚ ⵉⵊⵊⵉⵡⴻⵏ,
ⵡⴰⵔ ⵖⴰⵔⴻⵙ ⴷⴷ-ⵉⵜⵜⴰⵙ ⵛⴰ
ⵎⵉⵏ ⵡⴰⵔ ⵉⵃⵍⵉⵏ. ◘19:23 ⵉⵥⵀⴷ. 34:10
24 ⴰⵎⴻⵄⴳⵓⵣ ⵉⵙⵙⵏⵓⴼⴼⴰⵔ ⴰⴼⵓⵙ ⵏⵏⴻⵙ
ⴷⵉ ⵟⵟⴻⴱⵚⵉ,
ⵡⴰⵔ ⵜ-ⵉ-ⴷⴷ-ⵉⵜⵜⴰⵔⵔⵉ ⵄⴰⵡⴻⴷ
ⵖⴰⵔ ⵓⵇⴻⵎⵎⵓⵎ ⵏⵏⴻⵙ. ◼19:24 ⴰⵃⵙⵉⵏ-ⵏⵉⵖ ‘ⴰⴱⴻⵃⵔⵓⵔ’. ◘19:24 ⴰⵡⵍⵏ. 26:15
25 ⵡⵡⴻⵜ ⴰⵎⴻⵙⵜⴻⵀⵣⵉⵢ,
ⴰⵎⵎⵓ ⵉ ⵖⴰ ⵉⴼⵜⴻⵏ
ⵡⴻⵏⵏⵉ ⵡⴰⵔ ⵖⴰⵔⴻⵙ ⴱⵓ ⵍⴻⴼⵀⴰⵎⴻⵜ,
ⵓ ⵄⴰⵇⴻⴱ ⴰⴼⴻⵀⵀⴰⵎ,
ⵅⴻⵏⵏⵉ ⴰⴷ ⵉⴽⵙⴻⴱ ⵍⴻⴼⵀⴰⵎⴻⵜ. ◘19:25 ⴰⵡⵍⵏ. 21:11
26 ⵡⴻⵏⵏⵉ ⵉⵜⵜⴻⴳⴳⴻⵏ ⵖⴻⵣⵣⵓ ⴷⵉ ⴱⴰⴱⴰⵙ
ⵏⵉⵖ ⵡⴻⵏⵏⵉ ⵉⵙⵙⵓⴼⴼⵓⵖⴻⵏ ⵢⴻⵎⵎⴰⵙ,
ⴰⵇⴰ ⴷ ⵎⵎⵉⵙ ⵏ ⵍⴻⴼⴹⵉⵃⴻⵜ
ⵏⵏⵉ ⵢⴰⵔⵔⴰⵏ ⴱⵏⴰⴷⴻⵎ ⴰⴷ ⵉⵙⴻⴹⵃⴰ.
27 ⵙⴱⴻⴷⴷ-ⴷⴷ, ⴰ ⵎⵎⵉ,
ⵎⴰⵃⴻⵏⴷ ⴰⴷ ⵜⴻⵙⵍⴻⴷ ⵖⴰⵔ ⵓⵡⴻⴱⴱⴻⵅ,
ⵎⴰⵍⴰ ⵜⴻⵅⵙⴻⴷ ⴰⴷ ⵜⵃⴻⵢⵢⴷⴻⴷ
ⵅ ⵡⴰⵡⴰⵍⴻⵏ ⵉⵛⵛⵓⵔⴻⵏ ⵙ ⵜⵓⵙⵙⵏⴰ.
28 ⵉⵊⵊ ⵏ ⵓⵛⴻⵀⵀⴰⴷ ⵉ ⵡⴰⵔ ⵉⵙⴻⴽⴽⵡⵉⵏ
ⵉⵖⴻⵟⵟⴻⵍ ⵣⵉ ⵍⵃⴻⵇⵇ,
ⵓⵛⴰ ⴰⵇⴻⵎⵎⵓⵎ ⵏ ⵉⵄⴻⴼⴼⴰⵏⴻⵏ
ⵉⵚⴰⵔⵔⴻⴹ ⵍⵖⴻⵛⵛ.
29 ⵉⵎⴻⵙⵜⴻⵀⵣⴰⵢⴻⵏ ⵜᵉⵜⵜⵔⴰⵊⴰ ⴰⵜⴻⵏ ⵍⴻⵃⴽⴰⵎⴻⵜ,
ⵓ ⵜⵉⵢⵉⵜⵜⴰ ⴷⴻⴳ ⵡⴻⵄⵔⵓⵔ ⵉ ⵉⴱⵓⵀⴰⵍⵉⵢⵢⴻⵏ.

- ⴰⵡⴰⵍⴻⵏ ⵉⵡⴻⵥⵏⴻⵏ
- <
- 19
- >

◘19:1 19:1 ⴰⵡⵍⵏ. 28:6

◘19:3 19:3 ⵢⴰⵄ. 1:13, 14, 15

◘19:4 19:4 ⴰⵡⵍⵏ. 14:20

◘19:5 19:5 ⴰⵄⵡⴷ. 19:19; ⴰⵡⵍⵏ. 21:28

◘19:7 19:7 ⴰⵡⵍⵏ. 14:20

◘19:10 19:10 ⴰⵡⵍⵏ. 30:22

◘19:12 19:12 ⴰⵡⵍⵏ. 16:14, 15; 20:2

◘19:13 19:13 ⴰⵡⵍⵏ. 10:1; 15:20; 17:25; 21:19; 27:15

◘19:14 19:14 ⴰⵡⵍⵏ. 18:22

◘19:15 19:15 ⴰⵡⵍⵏ. 6:9; 10:4; 20:13

◘19:16 19:16 ⴰⵡⵍⵏ. 3:21, 22; ⵍⴽ. 11:28

◘19:18 19:18 ⴰⵡⵍⵏ. 13:24; 23:13; ⴰⴼⴰ. 6:4

◘19:21 19:21 ⴰⵢⵓⴱ 23:13; ⵉⵥⵀⴷ. 33:11; 115:3; ⵉⵛⴰ. 46:10

◘19:23 19:23 ⵉⵥⵀⴷ. 34:10

◼19:24 19:24 ⴰⵃⵙⵉⵏ-ⵏⵉⵖ ‘ⴰⴱⴻⵃⵔⵓⵔ’.

◘19:24 19:24 ⴰⵡⵍⵏ. 26:15

◘19:25 19:25 ⴰⵡⵍⵏ. 21:11

© 2020 www.tarifit.info