- ⵢⵓⵏⵓⵙ
- <
- 2
- >

2
ⵢⵓⵏⵓⵙ ⴷⴻⴳ ⵡⴻⵙⵍⴻⵎ
1 ⵉⵙⵙⴻⵡⵊⴻⴷ ⵙⵉⴷⵉ ⵉⵊⵊ ⵏ ⵡⴻⵙⵍⴻⵎ ⴰⵎⴻⵇⵇⵔⴰⵏ ⵃⵉⵎⴰ ⴰⴷ ⵉⵙⵙⴻⵖⵔⵉ ⵢⵓⵏⵓⵙ ⵓⵛⴰ ⵢⵓⵏⵓⵙ ⵉⴽⴽⴰ ⵜⵍⴰⵜⴰ ⵏ ⵡⵓⵙⵙⴰⵏ ⴷ ⵜⵍⴰⵜⴰ ⵏ ⴵⵉⵢⴰⵍⵉ ⴷⴻⴳ ⵓⵄⴻⴷⴷⵉⵙ ⵏ ⵡⴻⵙⵍⴻⵎ. ◘2:1 ⵎⵜ. 12:40; 16:4; ⵍⴽ. 11:30 2 ⵓⵛⴰ ⵉⵥⵥⵓⴵ ⵢⵓⵏⵓⵙ ⵉ ⵙⵉⴷⵉ, ⴰⵔⴻⴱⴱⵉ ⵏⵏⴻⵙ, ⵣⴻⴳ ⵓⵄⴻⴷⴷⵉⵙ ⵏ ⵡⴻⵙⵍⴻⵎ. 3 ⵉⵏⵏⴰ:
”ⵣⵉ ⵍⴻⵃⵚⴰⵔⴻⵜ ⵉⵏⵓ ⵍⴰⵖⵉⵖ ⵉ ⵙⵉⴷⵉ
ⵓ ⵏⴻⵜⵜⴰ ⵢⴰⵔⵔⴰ-ⴷⴷ ⵅⴰⴼⵉ.
ⵣⴻⴳ ⵡⴻⵃⵡⵉⵛ ⵏ ⵍⴰⵅⴰⵔⵜ ⵍⴰⵖⵉⵖ
ⵓⵛⴰ ⵛⴻⴽ ⵜⴻⵙⵍⵉⴷ ⵉ ⵜⵎⵉⵊⵊⴰ ⵉⵏⵓ. ◘2:3 ⵉⵥⵀⴷ. 120:1
4 ⵜⵓⵖⴰ ⵜⴻⵏⴹⴰⵔⴻⴷ ⴰⵢⵉ ⴷⵉ ⵍⴰⴵⴰⵖ,
ⴷⴻⴳ ⵡⵓⵍ ⵏ ⵍⴻⴱⵃⵓⵔ,
ⵜⴻⵏⵏⴹⴻⵏ ⴰⵢⵉ-ⴷⴷ ⵍⴻⵎⵡⴰⵊ.
ⵎⴰⵔⵔⴰ ⵣⵣⵀⵉⵔ ⵏⵏⴻⵛ ⴷ ⵍⴻⵎⵡⴰⵊ ⵏⵏⴻⵛ
ⴽⴽⵉⵏ-ⴷⴷ ⵅⴰⴼⵉ ⵙⴻⵏⵏⴻⵊ. ◘2:4 ⵉⵥⵀⴷ. 42:8
5 ⵏⵏⵉⵖ: ‘ⵏⴻⵛⵛ ⵜⵜⵡⴰⵙⵙⵓⴼⴼⵖⴻⵖ
ⵣⵉ ⵣⵣⴰⵜ ⵉ ⵡⵓⴷⴻⵎ ⵏⵏⴻⵛ.
ⵄⴰⴷ ⴰⴷ ⵜⵡⴰⵍⵉⵖ ⵄⴰⵡⴻⴷ
ⵣⵣⴰⵡⴻⵛⵜ ⵏⵏⴻⵛ ⵜⴰⵎⴻⵇⵇⵔⴰⵏⵜ ⵉⵇⴻⴷⴷⵙⴻⵏ.’ ◘2:5 ⵉⵥⵀⴷ. 31:23
6 ⵟⵟⴼⴻⵏ ⴰⵢⵉ ⵡⴰⵎⴰⵏ
ⴰⵍ ⵎⴰⵏⵉ ⵉⵡⴹⴻⵏ ⵖⴰⵔ ⵍⴻⵄⵎⴰⵔ ⵉⵏⵓ,
ⴰⵎⴰⵏ ⵉⵀⴻⵡⵍⴻⵏ ⵏⵏⴹⴻⵏ ⴰⵢⵉ-ⴷⴷ,
ⵉⵍⵚⴻⵇ-ⴷⴷ ⴰⵔⴱⵉⵄ ⵏ ⵍⴻⴱⵃⴰⵔ ⴷⴻⴳ ⵓⵣⴻⴵⵉⴼ ⵉⵏⵓ.
7 ⵀⵡⵉⵖ ⵖⴰⵔ ⵟⵟⵔⵓⴼⴰ ⵢⵓⴵⵖⴻⵏ ⵇⴰⵄ ⵏ ⵉⴷⵓⵔⴰⵔ,
ⵜⵜⵡⴰⴱⴻⵍⵍⵄⴻⵏ ⵣⵣⴻⴽⵔⵓⵏⴰⵜ ⵏ ⵜⴻⵎⵎⵓⵔⵜ ⵅⴰⴼⵉ
ⵙⴻⵏⵏⴻⵊ ⵉ ⵍⴻⴱⴷⴰ,
ⵎⴰⵛⴰ ⵛⴻⴽ ⵜⴻⵙⵙⴳⴻⵄⵄⴷⴻⴷ ⵜⵓⴷⴰⵔⵜ ⵉⵏⵓ
ⵣⵉ ⵜⵓⵔⵚⵓⴹⵉ ⴷⴻⴳ ⵡⴰⵎⴰⵏ,
ⴰ ⵙⵉⴷⵉ, ⴰⵔⴻⴱⴱⵉ ⵉⵏⵓ!
8 ⵓⵎⵉ ⵉⴷⴻⵡⵡⴻⵅ ⵍⴻⵄⵎⴰⵔ ⵉⵏⵓ ⴷⴰⵢⵉ,
ⴼⴻⴽⴽⴰⵔⴻⵖ ⴷⵉ ⵙⵉⴷⵉ,
ⵓ ⵜⴰⵥⴰⴵⵉⵜ ⵉⵏⵓ ⵜⴳⴻⵄⵄⴻⴷ ⵖⴰⵔⴻⴽ,
ⴷⵉ ⵣⵣⴰⵡⴻⵛⵜ ⵏⵏⴻⵛ ⵜⴰⵎⴻⵇⵇⵔⴰⵏⵜ ⵉⵇⴻⴷⴷⵙⴻⵏ. ◼2:8 ⴷⴰⵢⵉ-ⵙ ⵜⵄⵉⴱⵔⴰⵏⵉⵜ ‘ⵅⴰⴼⵉ’.
9 ⵏⵉⵜⵏⵉ ⵟⵟⴼⴻⵏ ⴷⵉ ⵍ’ⴰⵚⵏⴰⵎ ⵉⴱⴻⵟⵟⵍⴻⵏ ⴷ ⵉⵖⴻⵛⵛⴻⵏ,
ⵙⴻⵎⵃⴻⵏ ⴷⵉ ⵜⵎⴻⵅⵙⵉⵡⵜ ⵏⵙⴻⵏ ⵉⵛⴻⵡⵡⴰⵔⴻⵏ.
10 ⵎⴰⵛⴰ ⵏⴻⵛⵛ ⴰⴷ ⵛⴻⴽ ⵃⴻⵎⴷⴻⵖ
ⵙ ⵢⵉⵛⵜ ⵏ ⵜⵎⵉⵊⵊⴰ ⵜⴻⵛⵛⵓⵔ ⵙ ⵓⵇⴰⴷⵉ.
ⵎⵉⵏ ⵡⴰⵄⴷⴻⵖ, ⴰⴷ ⵜ ⵇⴻⴼⵍⴻⵖ.
ⴰⵙⴻⵏⵊⴻⵎ ⵣⵉ ⵙⵉⴷⵉ.” ◘2:10 ⵉⵥⵀⴷ. 3:9; 50:14, 23; 116:17; ⵃⵓⵛ. 14:3; ⵄⴱⵔ. 13:15
11 ⵉⵙⵙⵉⵡⴻⵍ ⵙⵉⴷⵉ ⴰⴽ-ⴷ ⵡⴻⵙⵍⴻⵎ ⵓⵛⴰ ⵉⵄⵓⵇⵇ-ⴷⴷ ⵢⵓⵏⵓⵙ ⴷⵉ ⵍⴱⴰⵔ.

- ⵢⵓⵏⵓⵙ
- <
- 2
- >

◘2:1 2:1 ⵎⵜ. 12:40; 16:4; ⵍⴽ. 11:30

◘2:3 2:3 ⵉⵥⵀⴷ. 120:1

◘2:4 2:4 ⵉⵥⵀⴷ. 42:8

◘2:5 2:5 ⵉⵥⵀⴷ. 31:23

◼2:8 2:8 ⴷⴰⵢⵉ-ⵙ ⵜⵄⵉⴱⵔⴰⵏⵉⵜ ‘ⵅⴰⴼⵉ’.

◘2:10 2:10 ⵉⵥⵀⴷ. 3:9; 50:14, 23; 116:17; ⵃⵓⵛ. 14:3; ⵄⴱⵔ. 13:15

© 2020 www.tarifit.info