- ⴰⵡⴰⵍⴻⵏ ⵉⵡⴻⵥⵏⴻⵏ
- <
- 15
- >

15
ⴰⵡⴰⵍⴻⵏ ⵉⵡⴻⵣⵣⵏⴻⵏ ⵏ ⵙⵓⵍⵉⵎⴰⵏ - ⵜⴰⵙⵖⴰⵔⵜ 1ⵛ
1 ⵜⵡⴰⵔⵔⵉⵜ ⵉⴼⵙⵓⵙⴻⵏ
ⵜⴻⵙⵙⴻⵙⵎⴰⴹ ⴰⵅⴻⵢⵢⴻⵇ,
ⵎⴰⵛⴰ ⴰⵡⴰⵍ ⵉⵜⵜⴻⵇⵇⵙⴻⵏ
ⵉⵙⵙⴻⴽⴽⴰⵔⴰ-ⴷⴷ ⴰⵅⴻⵢⵢⴻⵇ. ◘15:1 ⴰⵡⵍⵏ. 25:15
2 ⵉⵍⴻⵙ ⵏ ⵉⵎⵉⵖⵉⵙⴻⵏ ⵉⵊⴻⴱⴱⴻⴷ ⵜⵓⵙⵙⵏⴰ
ⵖⴰⵔ ⵣⵣⴰⵜ,
ⵎⴰⵛⴰ ⴰⵇⴻⵎⵎⵓⵎ ⵏ ⵉⴱⵓⵀⴰⵍⵉⵢⵢⴻⵏ
ⵉⵜⵜⴰⵣⵣⴻⵍ ⵙ ⵜⵓⴱⴱⵓⵀⴻⵍⵢⴰ. ◘15:2 ⴰⵡⵍⵏ. 12:23; 13:16; 15:28
3 ⵜⵉⵟⵟⴰⵡⵉⵏ ⵏ ⵙⵉⴷⵉ ⴷⵉ ⴽⵓⵍ ⴰⵎⵛⴰⵏ,
ⵜⵜⵃⴻⴽⴽⴰⵔⴻⵏⵜ ⵉ ⵉⵚⴻⴱⵃⴰⵏⴻⵏ ⴷ ⵉⵄⴻⴼⴼⴰⵏⴻⵏ. ◘15:3 ⴰⵢⵓⴱ 34:21; ⴰⵡⵍⵏ. 5:21; ⵉⵔⵎ. 16:17; 32:19
4 ⵉⵍⴻⵙ ⵏⵏⵉ ⵉⵙⵙⴳⴻⵏⴼⴰⵏ ⴷ ⵜⴰⵛⴻⵊⵊⴰⵔⵜ ⵏ ⵜⵓⴷⴰⵔⵜ,
ⵎⴰⵛⴰ ⴰⵔⵔⵀⴰⵊ ⵏⵏⴻⵙ ⵉⵜⵜⴰⵔⴻⵥⵥⴰ ⴱⵓⵃⴱⴻⵍ. ◼15:4 ⵜⴰⵛⴻⵊⵊⴰⵔⵜ-ⵏⵉⵖ ‘ⴰⴷⴷⴰⴳ’ (‘ⵉⴷⴷⴰⴳⴻⵏ’). ◘15:4 ⴰⵡⵍⵏ. 12:18; 13:14
5 ⴰⴱⵓⵀⴰⵍⵉ ⵉⵏⴻⵟⵟⴰⵔ ⵜⵜⴰⵔⴱⵉⵢⵢⴻⵜ ⵏ ⴱⴰⴱⴰⵙ,
ⵎⴰⵛⴰ ⵡⴻⵏⵏⵉ ⵉⵜⵜⵃⴻⴽⴽⴰⵔⴰⵏ
ⵉ ⵓⵡⴻⴱⴱⴻⵅ, ⴰⵇⴰ ⵉⴼⵜⴻⵏ.
6 ⴷⵉ ⵜⴰⴷⴷⴰⵔⵜ ⵏ ⵓⵎⵙⴻⴳⴳⴰⴷ
ⴷⴰⵢⴻⵙ ⵍⴽⴻⵏⵣ ⵉⵎⵖⴰⵔ,
ⵎⴰⵛⴰ ⴷⵉ ⵎⵉⵏ ⴷⴷ-ⵉⵜⵜⴰⵡⵉ ⵓⵄⴻⴼⴼⴰⵏ
ⴷⴰⵢⴻⵙ ⵜⴰⵎⴰⵔⴰ.
7 ⵉⵢⴻⵏⵛⵉⵛⴻⵏ ⵏ ⵉⵎⵉⵖⵉⵙⴻⵏ ⵜⵜⴱⴻⵣⵣⴰⵄⴻⵏ ⵜⵓⵙⵙⵏⴰ,
ⵎⴰⵛⴰ ⵓⵍ ⵏ ⵉⴱⵓⵀⴰⵍⵉⵢⵢⴻⵏ ⵡⴰⵔ ⵉⴵⵉ ⵏⵉⵛⴰⵏ.
8 ⵜⴰⵖⴰⵔⵚⵜ ⵉ ⵉⵜⵜⵇⴻⴷⴷⴰⵎⴻⵏ ⵉⵄⴻⴼⴼⴰⵏⴻⵏ
ⴷ ⵏⵏⵄⵉ ⵉ ⵙⵉⴷⵉ,
ⵎⴰⵛⴰ ⵜⴰⵥⴰⴵⵉⵜ ⵏ ⵉⵏⵏⵉ ⵉⴳⴳⵓⵔⴻⵏ ⵏⵉⵛⴰⵏ
ⴰⵇⴰ-ⵜⵜ ⵉ ⵏⴻⵜⵜⴰ ⴷ ⴰⵔⴹⴰ. ◘15:8 ⴰⵡⵍⵏ. 21:27; ⵉⵛⴰ. 1:11; ⵉⵔⵎ. 6:20; ⵄⴰⵎ. 5:21
9 ⴰⴱⵔⵉⴷ ⵏ ⵓⵄⴻⴼⴼⴰⵏ ⴷ ⵏⵏⵄⵉ ⵉ ⵙⵉⴷⵉ,
ⵎⴰⵛⴰ ⵡⴻⵏⵏⵉ ⵉⴹⴻⴼⴼⴰⵔⴰⵏ ⵜⴰⵙⴻⴳⴷⴰ,
ⵉⵜⵜⴻⵅⵙ ⵉ-ⵜ ⵏⴻⵜⵜⴰ.
10 ⵜⵜⴰⵔⴱⵉⵢⵢⴻⵜ ⵉⵇⴻⵙⵃⴻⵏ ⵜⵍⴻⵇⵇⴻⴼ
ⵡⴻⵏⵏⵉ ⵉⵙⴻⵎⵃⴻⵏ ⴷⴻⴳ ⵡⴻⴱⵔⵉⴷ,
ⵓ ⵡⴻⵏⵏⵉ ⵉⵛⴰⵔⵔⵀⴻⵏ ⴰⵡⴻⴱⴱⴻⵅ,
ⴰⴷ ⵉⵎⵎⴻⵜ.
11 ⵍⴰⵅⴰⵔⵜ ⴷ ⵜⴻⵙⵔⴰⴼⵜ ⵏ ⵓⵀⴻⵍⵍⴻⴽ
ⴰⵇⴰ ⴷⵉⵏ ⴰⵔⴻⵣⵎⴻⵏ ⵣⵣⴰⵜ ⵉ ⵙⵉⴷⵉ,
ⵎⴻⵛⵃⴰⵍ ⵄⴰⴷ ⵡⵓⵍⴰⵡⴻⵏ ⵏ ⵜⴰⵔⵡⴰ ⵏ ⴱⵏⴰⴷⴻⵎ? ◘15:11 2 ⵉⵎ. 6:30; ⵉⵥⵀⴷ. 7:10; 44:22; ⵉⵔⵎ. 17:9, 10; ⵢⵃ. 2:24, 25; 21:17; ⵍⴻⵅ. 1:24
12 ⴰⵎⴻⵙⵜⴻⵀⵣⵉⵢ ⵡⴰⵔ ⵉⵜⵜⴻⵅⵙ
ⵡⴻⵏⵏⵉ ⵜ ⵉ ⵖⴰ ⵉⵡⴻⴱⴱⵅⴻⵏ,
ⵡⴰⵔ ⵉⵜⵜⵔⵉⵃ ⵛⴰ ⵖⴰⵔ ⵉⵎⵉⵖⵉⵙⴻⵏ.
13 ⵓⵍ ⵉⴼⴰⵔⵃⴻⵏ ⵉⵜⵜⴻⴳⴳ ⵓⴷⴻⵎ ⵉⵛⵏⴰⵏ,
ⵎⴰⵛⴰ ⴰⵎⵏⵓⵙ ⴷⴻⴳ ⵡⵓⵍ ⵉⵙⴻⴽⴽⴻⴼ ⴱⵓⵃⴱⴻⵍ. ◘15:13 ⴰⵡⵍⵏ. 17:22; 18:14
14 ⵓⵍ ⵉⴼⴻⵀⵀⵎⴻⵏ ⵢⴰⵔⴻⵣⵣⵓ ⵜⵓⵙⵙⵏⴰ,
ⵎⴰⵛⴰ ⴰⵇⴻⵎⵎⵓⵎ ⵏ ⵉⴱⵓⵀⴰⵍⵉⵢⵢⴻⵏ
ⵉⵙⵙⴻⵛⵛⴰ ⵉⵅⴻⴼ ⵏⵏⴻⵙ ⵙ ⵜⵓⴱⴱⵓⵀⴻⵍⵢⴰ.
15 ⵉ ⵢⵉⵏⵏⵉ ⵉⵜⵜⵡⴰⵃⵚⴰⵔⴻⵏ ⵎⴰⵔⵔⴰ ⵓⵙⵙⴰⵏ ⵏⵙⴻⵏ
ⴰⵇⴰ ⵉⵄⴻⴼⴼⵏⴻⵏ,
ⵎⴰⵛⴰ ⵓⵍ ⵉⴼⴰⵔⵃⴻⵏ
ⴰⵎ ⵉⵛⵜ ⵏ ⵣⵣⴰⵔⴷⴻⵜ ⵡⴰⵔ ⵉⵇⴻⵟⵟⵉⵏ.
16 ⵉⵃⵍⴰ ⴷⵔⵓⵙ ⴰⴽ-ⴷ ⵜⴻⴳⴳⵯⵓⴷⵉ ⵏ ⵙⵉⴷⵉ,
ⵅ ⵉⵊⵊ ⵏ ⵍⴽⴻⵏⵣ ⴷ ⴰⵎⴻⵇⵇⵔⴰⵏ ⵙ ⵍⴻⵃⵡⴻⵍ. ◘15:16 ⵉⵥⵀⴷ. 37:16; ⴰⵡⵍⵏ. 16:8
17 ⵉⵃⵍⴰ ⵉⵊⵊ ⵏ ⵟⵟⴻⴱⵚⵉ ⵏ ⵍⵅⵓⴹⴰⵔⵜ
ⵎⴰⵏⵉ ⵜⵃⴻⴽⴽⴻⵎ ⵜⴰⵢⵔⵉ,
ⵅ ⵉⵊⵊ ⵏ ⵓⵢⴻⵏⴷⵓⵣ ⵉⵚⴻⵃⵃⴻⵏ ⴰⴽ-ⴷ ⵡⴻⵛⵔⴰⵀ. ◘15:17 ⴰⵡⵍⵏ. 17:1
18 ⴰⵔⵢⴰⵣ ⵉⵜⵜⴰⵔⵔⵓⵊⴷⵓⴷⴻⵏ
ⵉⵙⵙⴻⴽⴽⴰⵔⴰ ⵉⵎⴻⵏⵖⵉⵢⵢⴻⵏ,
ⵎⴰⵛⴰ ⵡⴻⵏⵏⵉ ⵖⴰⵔ ⵉⴵⴰ ⵜⵜⴰⵙⵉⵄ ⵏ ⵍⵅⴰⴹⴰⵔ
ⵉⵙⵙⴻⵅⵙⴰⵢ ⴰⵎⴻⵏⵖⵉ. ◘15:18 ⴰⵡⵍⵏ. 28:25; 29:22
19 ⴰⴱⵔⵉⴷ ⵏ ⵓⵎⴻⵄⴳⵓⵣ
ⴰⵎ ⵛⴱⴰⵔⵇ ⴰⴽ-ⴷ ⵉⵙⴻⵏⵏⴰⵏⴻⵏ,
ⵎⴰⵛⴰ ⴰⵎⴻⵙⵔⵓⵇ ⵏ ⵢⵉⵏⵏⵉ ⵉⴳⴳⵓⵔⴻⵏ ⵏⵉⵛⴰⵏ
ⴰⵇⴰ ⵉⵜⵜⵡⴰⵙⵙⴳⴻⵄⵄⴻⴷ.
20 ⵎⵎⵉⵙ ⴰⵎⵉⵖⵉⵙ ⵉⵙⵙⴼⴰⵔⵔⴻⵃ ⴱⴰⴱⴰⵙ,
ⵎⴰⵛⴰ ⴱⵏⴰⴷⴻⵎ ⴰⴱⵓⵀⴰⵍⵉ
ⵉⵙⵙⴻⵃⵇⴰⵔⴰ ⵢⴻⵎⵎⴰⵙ. ◘15:20 ⴰⵡⵍⵏ. 10:1
21 ⵜⵓⴱⴱⵓⵀⴻⵍⵢⴰ ⴰⵇⴰ-ⵜⵜ ⴷ ⵍⴻⴼⵔⴰⵃⴻⵜ
ⵉ ⵡⴻⵏⵏⵉ ⵡⴰⵔ ⵖⴰⵔ ⵉⴵⵉ ⴱⵓ ⵡⵓⵍ ⵉⵎⵜⴻⵏ,
ⵎⴰⵛⴰ ⵉⵊⵊ ⵏ ⵡⴻⵔⵢⴰⵣ ⵏ ⵍⴻⴼⵀⴰⵎⴻⵜ
ⵉⴳⴳⵓⵔ ⵏⵉⵛⴰⵏ. ◘15:21 ⴰⵡⵍⵏ. 10:23; 14:9
22 ⵉⵏⵡⴰⵢⴻⵏ ⴼⴻⵛⵛⵍⴻⵏ
ⵎⴰⵍⴰ ⵡⴰⵔ ⴷⵉⵏ ⵉⴵⵉ ⵛⵛⵡⴰⵔ,
ⵎⴰⵛⴰ ⵙ ⵡⴰⵟⵟⴰⵙ ⵏ ⵉⵎⵛⴰⵡⴰⵔⴻⵏ
ⴰⴷ ⵢⵉⵍⵉ ⵡⴻⵏⵡⴰⵢ. ◼15:22 ⵉⵏⵡⴰⵢⴻⵏ-ⵏⵉⵖ ‘ⵉⵏⴻⴽⴽⵡⴰⵏ’ ⵏⵉⵖ ‘ⵉⵅⴰⵔⵔⵉⵚⴻⵏ’. ◘15:22 ⴰⵡⵍⵏ. 11:14
23 ⴰⵔⵢⴰⵣ ⵖⴰⵔⴻⵙ ⵍⴻⴼⵔⴰⵃⴻⵜ
ⴷⵉ ⵜⴻⵎⵡⴰⵔⵔⵉⵜ ⵉⵚⴻⴱⵃⴻⵏ
ⵣⴻⴳ ⵓⵇⴻⵎⵎⵓⵎ ⵏⵏⴻⵙ.
ⵎⴻⵛⵃⴰⵍ ⵉⵚⴱⴻⵃ ⵡⴰⵡⴰⵍ ⴷⵉ ⵍⵡⴻⵇⵜ ⵏⵏⴻⵙ!
24 ⴰⴱⵔⵉⴷ ⵏ ⵜⵓⴷⴰⵔⵜ ⵉⵏⴻⴷⴷⴻⵀ
ⵖⴰⵔ ⵙⴻⵏⵏⴻⵊ ⵉ ⵓⴼⴻⵀⵀⴰⵎ,
ⵎⴰⵃⴻⵏⴷ ⵏⴻⵜⵜⴰ ⴰⴷ ⵉⵃⴻⵢⵢⴻⴷ
ⵅ ⵍⴰⵅⴰⵔⵜ ⵙⵡⴰⴷⴷⴰⵢ.
25 ⵜⴰⴷⴷⴰⵔⵜ ⵏ ⴱⵓ-ⵏⵏⴼⴰⵅⴻⵜ
ⴰⴷ ⵜⵜ ⵉⵇⵍⴻⵄ ⵙⵉⴷⵉ,
ⵎⴰⵛⴰ ⴰⵢⵎⵉⵔ ⵏ ⵢⴻⵢⵢⴰⵔ ⵏ ⵜⴰⵊⵊⴰⵍⵜ
ⵉⵙⵙⴻⵎⵜⴰⵏ ⵉ-ⵜ ⵏⴻⵜⵜⴰ. ◘15:25 ⴰⵡⵍⵏ. 2:21, 22; 12:7; 14:11
26 ⵉⵅⴻⵎⵎⵉⵎⴻⵏ ⵏ ⵓⵄⴻⴼⴼⴰⵏ ⴷ ⵏⵏⵄⵉ ⵉ ⵙⵉⴷⵉ,
ⵎⴰⵛⴰ ⴰⵡⴰⵍⴻⵏ ⵉⵛⴻⵡⵡⴰⵔⴻⵏ ⴷ ⵉⵎⴻⵣⴷⴰⴳⴻⵏ. ◘15:26 ⴰⵡⵍⵏ. 6:18
27 ⵡⴻⵏⵏⵉ ⵢⴰⵔⴻⵣⵣⵓⵏ ⵅ ⴰⵔⴱⴻⵃ
ⵉⵖⴻⵟⵟⴻⵍ ⵜⴰⴷⴷⴰⵔⵜ ⵏⵏⴻⵙ ⴷⵉ ⴰⵔⵔⵥⵉⵢⵢⴻⵜ,
ⵎⴰⵛⴰ ⵡⴻⵏⵏⵉ ⵉⵛⴰⵔⵔⵀⴻⵏ ⵜⴰⵔⵣⵉⴼⵉⵏ, ⴰⴷ ⵉⴷⴷⴰⵔ. ◘15:27 ⴰⵡⵍⵏ. 1:19
28 ⵓⵍ ⵏ ⵉⵎⵙⴻⴳⴳⴰⴷⴻⵏ ⵉⵜⵜⵅⴰⵔⵔⴰⵚ
ⵎⴰⵃⴻⵏⴷ ⴰⴷ ⴷⴷ-ⵢⴰⵔⵔ,
ⵎⴰⵛⴰ ⴰⵇⴻⵎⵎⵓⵎ ⵏ ⵉⵄⴻⴼⴼⴰⵏⴻⵏ
ⵉⵜⵜⴼⴻⵢⵢⴻⴹ ⵙ ⵍⵖⴰⵔ.
29 ⵉⴳⴳⵯⴻⵊ ⵙⵉⴷⵉ ⵅ ⵉⵄⴻⴼⴼⴰⵏⴻⵏ,
ⵎⴰⵛⴰ ⵜⴰⵥⴰⴵⵉⵜ ⵏ ⵉⵎⵙⴻⴳⴳⴰⴷⴻⵏ ⵉⵜⵜⴻⵙⵍⴰ ⴰⵙ. ◘15:29 ⵉⵥⵀⴷ. 10:17; 34:19; 145:18, 19
30 ⵜⴰⴼⴰⵡⵜ ⴷⵉ ⵜⵉⵟⵟⴰⵡⵉⵏ ⵜⴻⵙⵙⴼⴰⵔⵔⴻⵃ ⵓⵍ,
ⵍⴻⵅⴱⴰⵔ ⴰⵚⴻⴱⵃⴰⵏ ⵉⵙⵙⵢⵓⵎⴰ ⵉⵖⵙⴰⵏ. ◘15:30 ⴰⵡⵍⵏ. 25:25
31 ⴰⵎⴻⵣⵣⵓⵖ ⵉⵜⵜⴻⵙⵍⴰⵏ
ⵖⴰⵔ ⵓⵡⴻⴱⴱⴻⵅ ⵉ ⵜⵓⴷⴰⵔⵜ,
ⴰⴷ ⵉⵙⵙⴻⵏⵙ ⴷⵉ ⵍⵡⴻⵙⵟ ⵏ ⵉⵎⵉⵖⵉⵙⴻⵏ.
32 ⵡⴻⵏⵏⵉ ⵉⵏⴻⵟⵟⴰⵔⴻⵏ ⵜⵜⴰⵔⴱⵉⵢⵢⴻⵜ,
ⵉⵙⵙⴻⵃⵇⴰⵔⴰ ⵉⵅⴻⴼ ⵏⵏⴻⵙ,
ⵎⴰⵛⴰ ⵡⴻⵏⵏⵉ ⵉⵜⵜⴻⵙⵍⴰⵏ ⵖⴰⵔ ⵓⵡⴻⴱⴱⴻⵅ,
ⵉⵙⵙⵢⴰⵡⴰⵏ ⵓⵍ ⵏⵏⴻⵙ. ◘15:32 ⴰⵡⵍⵏ. 13:18
33 ⵜⵉⴳⴳⵯⵓⴷⵉ ⵏ ⵙⵉⴷⵉ ⴷ ⵜⵜⴰⵔⴱⵉⵢⵢⴻⵜ ⵖⴰⵔ ⵜⵉⵖⵉⵜ,
ⵓ ⴰⵡⴰⴹⴻⵄ ⵉⵜⵜⵉⵣⵡⴰⵔ ⵉ ⵛⵛⴰⵏ. ◘15:33 ⴰⵡⵍⵏ. 1:7; 9:10; 18:12

- ⴰⵡⴰⵍⴻⵏ ⵉⵡⴻⵥⵏⴻⵏ
- <
- 15
- >

◘15:1 15:1 ⴰⵡⵍⵏ. 25:15

◘15:2 15:2 ⴰⵡⵍⵏ. 12:23; 13:16; 15:28

◘15:3 15:3 ⴰⵢⵓⴱ 34:21; ⴰⵡⵍⵏ. 5:21; ⵉⵔⵎ. 16:17; 32:19

◼15:4 15:4 ⵜⴰⵛⴻⵊⵊⴰⵔⵜ-ⵏⵉⵖ ‘ⴰⴷⴷⴰⴳ’ (‘ⵉⴷⴷⴰⴳⴻⵏ’).

◘15:4 15:4 ⴰⵡⵍⵏ. 12:18; 13:14

◘15:8 15:8 ⴰⵡⵍⵏ. 21:27; ⵉⵛⴰ. 1:11; ⵉⵔⵎ. 6:20; ⵄⴰⵎ. 5:21

◘15:11 15:11 2 ⵉⵎ. 6:30; ⵉⵥⵀⴷ. 7:10; 44:22; ⵉⵔⵎ. 17:9, 10; ⵢⵃ. 2:24, 25; 21:17; ⵍⴻⵅ. 1:24

◘15:13 15:13 ⴰⵡⵍⵏ. 17:22; 18:14

◘15:16 15:16 ⵉⵥⵀⴷ. 37:16; ⴰⵡⵍⵏ. 16:8

◘15:17 15:17 ⴰⵡⵍⵏ. 17:1

◘15:18 15:18 ⴰⵡⵍⵏ. 28:25; 29:22

◘15:20 15:20 ⴰⵡⵍⵏ. 10:1

◘15:21 15:21 ⴰⵡⵍⵏ. 10:23; 14:9

◼15:22 15:22 ⵉⵏⵡⴰⵢⴻⵏ-ⵏⵉⵖ ‘ⵉⵏⴻⴽⴽⵡⴰⵏ’ ⵏⵉⵖ ‘ⵉⵅⴰⵔⵔⵉⵚⴻⵏ’.

◘15:22 15:22 ⴰⵡⵍⵏ. 11:14

◘15:25 15:25 ⴰⵡⵍⵏ. 2:21, 22; 12:7; 14:11

◘15:26 15:26 ⴰⵡⵍⵏ. 6:18

◘15:27 15:27 ⴰⵡⵍⵏ. 1:19

◘15:29 15:29 ⵉⵥⵀⴷ. 10:17; 34:19; 145:18, 19

◘15:30 15:30 ⴰⵡⵍⵏ. 25:25

◘15:32 15:32 ⴰⵡⵍⵏ. 13:18

◘15:33 15:33 ⴰⵡⵍⵏ. 1:7; 9:10; 18:12

© 2020 www.tarifit.info