- ⵉⵥⴻⵀⵀⵉⴷⴻⵏ
- <
- 8
- >

8
1 ⵉ ⵓⵎⴻⵇⵇⵔⴰⵏ ⵏ ⵉⵎⴻⵖⵏⴰⵊⴻⵏ. ⵙ ⵜⴻⵖⵏⵉⵏⵜ ⵏ ⵓⵊⵜⵜⵉ, ⵡⴻⵔⵢⴰⵣ ⵣⵉ ⵊⴰⵜ. ⴰⵣⴻⵀⵀⴻⴷ ⵏ ⴷⴰⵡⵓⴷ.
2 ⴰ ⵙⵉⴷⵉ, ⴰⵔⴻⴱⴱⵉ ⵏⵏⴻⵖ, ⵎⴰⵎⵎⴻⵛ ⵉⵊⵀⴻⴷ
ⵢⵉⵙⴻⵎ ⵏⵏⴻⵛ ⵅ ⵎⴰⵔⵔⴰ ⵜⴰⵎⵎⵓⵔⵜ,
ⵛⴻⴽ ⴷ ⵡⴻⵏⵏⵉ ⵉⴳⴳⵉⵏ ⵍⵄⴰⴹⴰⵎⴰ ⵏⵏⴻⵛ
ⵙⴻⵏⵏⴻⵊ ⵉ ⵉⵊⴻⵏⵡⴰⵏ. ◘8:2 ⴰⵢⵓⴱ 36:30
3 ⵣⴻⴳ ⵓⵇⴻⵎⵎⵓⵎ ⵏ ⵉⵃⴻⵏⵊⵉⵔⴻⵏ ⴷ ⵉⵙⴻⵢⵎⴰⵏ,
ⵜⴻⴳⴳⵉⴷ ⴷⵙⴰⵙ ⵉⵊⵀⴻⴷ
ⵣⵉ ⵙⵙⵉⴱⴱⴻⵜ ⵏ ⵢⵉⵏⵏⵉ ⵛⴻⴽ ⵉⵃⴻⵚⵚⴰⵔⴻⵏ,
ⵃⵉⵎⴰ ⴰⴷ ⵜⴱⴻⵍⵍⵄⴻⴷ ⴰⴱⵔⵉⴷ ⵅ ⵍⴻⵄⴷⵓ
ⵓ ⵅ ⵡⴻⵏⵏⵉ ⵢⴰⵔⴻⵣⵣⵓⵏ ⴰⴷ ⵉⵅⵍⴻⴼ. ◘8:3 ⵎⵜ. 21:16
4 ⵎⴰⵍⴰ ⵜⵡⴰⵍⵉⵖ ⴰⵊⴻⵏⵏⴰ,
ⵍⵅⴻⴷⵎⴻⵜ ⵏ ⵉⴹⴻⵡⴹⴰⵏ ⵏⵏⴻⵛ,
ⵜⴰⵣⵉⵔⵉ ⴷ ⵢⴻⵜⵔⴰⵏ, ⵉⵏⵏⵉ ⵜⴻⴳⴳⵉⴷ,
5 ⵎⵉⵏ ⵉⵄⵏⴰ ⵅⴻⵏⵏⵉ ⴱⵏⴰⴷⴻⵎ,
ⴰⵇⴰ ⵛⴻⴽ ⵜⵅⴰⵔⵔⵚⴻⴷ ⴷⴰⵢⴻⵙ,
ⵎⵎⵉⵙ ⵏ ⴱⵏⴰⴷⴻⵎ,
ⴰⵇⴰ ⵛⴻⴽ ⵜⵅⴻⵣⵣⴰⵔⴻⴷ ⵖⴰⵔⴻⵙ? ◘8:5 ⴰⵢⵓⴱ 7:17; ⵉⵥⵀⴷ. 144:3; ⵄⴱⵔ. 2:6
6 ⵛⴻⴽ ⵜⴰⵔⵔⵉⴷ ⵜ ⵎⵖⵉⵔ
ⵛⵡⴰⵢⵜ ⵡⴰⵀⴰ ⵇⴻⵍⵍ ⵉ ⴰⵔⴻⴱⴱⵉ,
ⵜⴻⵡⵛⵉⴷ ⴰⵙ ⵜⵜⴰⵊ ⵏ ⵓⵄⵓⴵⵉ ⴷ ⵍⵄⴻⵣⵣ.
7 ⵛⴻⴽ ⵜⴰⵔⵔⵉⴷ ⵜ ⴰⴷ ⵉⵃⴽⴻⵎ
ⵅ ⵜⵎⴻⴳⴳⴰ ⵏ ⵉⴼⴰⵙⵙⴻⵏ ⵏⵏⴻⵛ,
ⵜⴻⵙⵙⴰⵔⵙⴻⴷ ⵎⴰⵔⵔⴰ ⵙⵡⴰⴷⴷⴰⵢ ⵉ ⵉⴹⴰⵔⴻⵏ ⵏⵏⴻⵙ: ◘8:7 1 ⴽⵓⵔ. 15:27; ⴰⴼⴰ. 1:22
8 ⵓⴵⵉ ⴷ ⵉⴼⵓⵏⴰⵙⴻⵏ, ⵎⴰⵔⵔⴰ ⵉⵏⴰ,
ⵓⵍⴰ ⴷ ⵍⵎⴰⵍ ⵏ ⵢⴻⵢⵢⴰⵔ,
9 ⵉⵊⴹⴰⴹ ⵏ ⵓⵊⴻⵏⵏⴰ ⴷ ⵉⵙⴻⵍⵎⴰⵏ ⵏ ⵍⴻⴱⵃⴰⵔ,
ⵎⴰⵔⵔⴰ ⵎⵉⵏ ⵉⵜⵜⵛⵓⵇⴰⵏ ⵉⴱⵔⵉⴷⴻⵏ ⵏ ⵍⴻⴱⵃⵓⵔ.
10 ⴰ ⵙⵉⴷⵉ, ⵙⵉⴷⵉⵜⵏⴻⵖ,
ⵎⴰⵎⵎⴻⵛ ⵉⵊⵀⴻⴷ ⵢⵉⵙⴻⵎ ⵏⵏⴻⵛ
ⴷⵉ ⵎⴰⵔⵔⴰ ⵜⴰⵎⵎⵓⵔⵜ!

- ⵉⵥⴻⵀⵀⵉⴷⴻⵏ
- <
- 8
- >

◘8:2 8:2 ⴰⵢⵓⴱ 36:30

◘8:3 8:3 ⵎⵜ. 21:16

◘8:5 8:5 ⴰⵢⵓⴱ 7:17; ⵉⵥⵀⴷ. 144:3; ⵄⴱⵔ. 2:6

◘8:7 8:7 1 ⴽⵓⵔ. 15:27; ⴰⴼⴰ. 1:22

© 2020 www.tarifit.info