- ⵉⵥⴻⵀⵀⵉⴷⴻⵏ
- <
- 60
- >

60
1 ⵉ ⵓⵎⴻⵇⵇⵔⴰⵏ ⵏ ⵉⵎⴻⵖⵏⴰⵊⴻⵏ. ⵙ ⵜⴻⵖⵏⵉⵏⵜ ⵏ ‘ⵜⴰⵍⵉⵍⵍⴻⵛⵜ ⴷ ⴰⵛⴻⵀⵀⴰⴷ’. ⵜⵉⵔⴰ ⵉⵏⴻⵇⵛⴻⵏ ⵏ ⴷⴰⵡⵓⴷ ⵉ ⵓⵙⴻⵍⵎⴻⴷ. ◼60:1 ⵜⴰⵍⵉⵍⵍⴻⵛⵜ -ⵉⵛⵜ ⵏ ⵎⴰⵔⴽⴰ ⵏ ⵏⵏⵓⵡⴰⵔⴰⵜ ⴷⴰⵢⵙⴻⵏ ⴰⵥⵔⵉ ⴰⵟⵟⴰⵙ.
2 ⵅ ⵍⴰⵎⵉ ⵜⵓⵖⴰ ⵉⵜⵜⵎⴻⵏⵖⴰ ⴰⴽ-ⴷ ⵉⵎⴻⵣⴷⴰⵖ ⵏ ⴰⵔⴰⵎ-ⵏⴰⵀⵔⴰⵢⵏ, ⴰⵇⴰ-ⵜⵜ ⴷ ⵎⵉⵙⵓⴱⵓⵜⴰⵎⵢⴰ, ⵓ ⴰⴽ-ⴷ ⴰⵢⵜ ⵏ ⴰⵔⴰⵎ ⵣⵉ ⵚⵓⴱⴰ, ⵓⵎⵉ ⴷⴷ-ⵉⴷⵡⴻⵍ ⵢⵓⵡⴰⴱ, ⵉⵡⵜⴰ ⴰⵢⵜ ⵏ ⵉⴷⵓⵎ ⴷⵉ ⵜⴻⵖⵣⵓⵔⵜ ⵏ ⵜⵎⴻⴵⴰⵃⵜ, ⵄⴻⵛⵔⴰ ⴰⵍⴰⴼ ⵏ ⵢⴻⵔⵢⴰⵣⴻⵏ.◘60:2 2 ⵚⵎ. 8:3, 13; 1 ⵉⵎ. 18:3, 12
3 ⴰ ⴰⵔⴻⴱⴱⵉ, ⵛⴻⴽ ⵜⴻⵏⴹⴰⵔⴻⴹ ⴰⵏⴻⵖ,
ⵜⴰⵔⵥⵉⴷ ⴰⵏⴻⵖ.
ⵜⵓⵖⴰ ⵜⴻⵙⵄⴰⵔⴻⴷ ⴰⵟⵟⴰⵙ!
ⵙⴱⴻⴷⴷ ⴰⵏⴻⵖ ⵄⴰⵡⴻⴷ! ◘60:3 ⵉⵥⵀⴷ. 144:10
4 ⵛⴻⴽ ⵜⴻⵙⵙⴻⵏⵀⴻⵣⵣⴻⴷ ⵜⴰⵎⵎⵓⵔⵜ,
ⵜⴼⴻⴵⵇⴻⴷ ⵜⵜ.
ⵙⴳⴻⵏⴼⴰ ⵜⵉⵔⴻⵥⵥⴰ ⵏⵏⴻⵙ,
ⵎⴰⵖⴰⵔ ⴰⵇⴰ ⵜᵉⵜⵜⴻⵏⵀⴻⵣⵣⴰ.
5 ⵛⴻⴽ ⵜⴻⵙⵙⴻⵛⵏⴻⴷ ⵉⵅⴻⴼ ⵏⵏⴻⵛ
ⵉ ⵍⴳⴻⵏⵙ ⵏⵏⴻⵛ ⵙ ⵍⴻⵇⵙⴰⵃⴻⵜ.
ⵛⴻⴽ ⵜⴻⵡⵛⵉⴷ ⴰⵏⴻⵖ
ⴰⴷ ⵏⵙⵓ ⵛⵛⵔⴰⴱ ⵉⵙⵙⴷⴻⵡⵡⴰⵅⴻⵏ. ◘60:5 ⵉⵛⴰ. 51:17-23
6 ⵉⵏⵏⵉ ⵛⴻⴽ ⵉⵜⵜⴻⴳⴳⵯⴻⴷⴻⵏ,
ⵜⴻⴳⴳⵉⴷ ⴰⵙⴻⵏ ⵜⴰⵄⴻⴵⴰⵏⵜ
ⵉ ⵖⴰⵔ ⵜⵜⵔⴰⴽⴽⵡⴰⵍⴻⵏ
ⵣⵉ ⴼⵍⵉⵜⵛⴰⵜ ⵏ ⵍⵇⴻⵡⵙ. ⵙⵉⵍⴰⵀ.
7 ⵃⵉⵎⴰ ⵉⵎⵄⵉⵣⵣⴻⵏ ⵏⵏⴻⵛ ⴰⴷ ⵜⵜⵡⴰⴼⴻⴽⴽⴻⵏ,
ⴰⵡⵉ ⴰⵙⴻⵏⵊⴻⵎ ⵙ ⵓⴼⵓⵙ ⴰⴼⵓⵙⵉ ⵏⵏⴻⵛ
ⵓ ⴰⵔⵔ-ⴷⴷ ⵅⴰⵏⴻⵖ. ◘60:7 ⵉⵥⵀⴷ. 108:7-14
8 ⴰⵔⴻⴱⴱⵉ ⵜⵓⵖⴰ ⵉⵙⵙⴰⵡⴰⵍ
ⴷⵉ ⵣⵣⴰⵡⴻⵛⵜ ⵏⵏⴻⵙ ⵉⵇⴻⴷⴷⵙⴻⵏ,
ⵙ ⵓⵢⴻⵏⵏⵉ ⴰⴷ ⵏⴻⴳⵣⴻⵖ ⵙ ⵍⴻⴼⵔⴰⵃⴻⵜ.
ⵏⴻⵛⵛ ⴰⴷ ⴱⴹⵉⵖ ⵛⴰⴽⵉⵎ,
ⴰⴷ ⵄⴻⴱⴱⴰⵔⴻⵖ ⵜⴰⵖⵣⵓⵔⵜ ⵏ ⵙⵓⴽⴽⵓⵜ.
9 ⵊⵉⵍⵄⴰⴷ ⵉⵏⵓ, ⵎⴰⵏⴰⵙⵙⴰ ⵉⵏⵓ,
ⵉⴼⵔⴰⵢⵉⵎ ⴷ ⴰⵙⴻⵍⵇⵉ ⵉⵊⴻⵀⴷⴻⵏ ⵏ ⵓⵣⴻⴵⵉⴼ ⵉⵏⵓ,
ⵢⴰⵀⵓⴷⴰ ⴷ ⴰⵎⴳⴻⵡⵡⴻⴷ ⵉⵏⵓ.
10 ⵎⵓ’ⴰⴱ ⴷ ⵙⵙⴰⵔⵉⵊ ⵉⵏⵓ ⵉ ⵓⵙⵉⵔⴷ,
ⵅ ⵉⴷⵓⵎ ⴰⴷ ⵏⴹⴰⵔⴻⵖ ⵙⴰⵏⴷⴰⵍⵉⵢⴰⵜ ⵉⵏⵓ,
ⵏⴻⵛⵛ ⴰⴷ ⴷⴷⵓⵇⵣⴻⵖ ⵙ ⵓⵙⵍⵉⵡⵍⴻⵡ
ⵅ ⵜⴻⵎⵎⵓⵔⵜ ⵏ ⴼⵉⵍⵉⵛⵉⵜ.
11 ⵡⵉ ⴷ ⴰⵢⵉ ⵉ ⵖⴰ ⵉⵏⴻⴷⵀⴻⵏ
ⴷⵉ ⵜⴻⵏⴷⵉⵏⵜ ⵉⴼⴰⵔⵢⴻⵏ?
ⵡⵉ ⴷ ⴰⵢⵉ ⵖⴰ ⵉⴳⴻⵡⵡⴷⴻⵏ ⵖⴰⵔ ⵉⴷⵓⵎ?
12 ⵎⴰ ⵡⴰⵔ ⴷ ⴰⵏⴻⵖ ⵜⴻⵏⴹⴰⵔⴻⴷ, ⴰ, ⴰⵔⴻⴱⴱⵉ,
ⵓ ⴰⴽ-ⴷ ⵍⵄⴻⵙⴽⴰⵔⴰⵜ ⵏⵏⴻⵖ
ⵎⴰ ⵡⴰⵔ ⴰⴽⵉⴷⵙⴻⵏ ⴷⴷ-ⵜⴻⴼⴼⵉⵖⴻⴷ ⵄⴰⴷ,
ⴰ ⴰⵔⴻⴱⴱⵉ?
13 ⴻⵡⵛ ⴰⵏⴻⵖ ⴰⴼⵓⵙ
ⵃⵉⵎⴰ ⴰⴷ ⴰⵏⴻⵖ ⵜⴻⵙⵙⵏⴻⵊⵎⴻⴷ ⵣⵉ ⵍⴻⵃⵚⴰⵔⴻⵜ,
ⵎⴰⵖⴰⵔ ⴰⵙⴻⵏⵊⴻⵎ ⵙ ⵓⴼⵓⵙ ⵏ ⵢⵉⵊⵊ ⵏ ⴱⵏⴰⴷⴻⵎ
ⴰⵇⴰ-ⵜ ⴱⴰⵟⴻⵍ.
14 ⴰⴽ-ⴷ ⴰⵔⴻⴱⴱⵉ ⴰⴷ ⵏⴻⴳⴳ ⵙ ⵡⴻⵎⵃⴰⴷ,
ⵏⴻⵜⵜⴰ ⴰⴷ ⵉⵄⴼⴻⵙ ⵅ ⵢⵉⵏⵏⵉ ⴷ ⴰⵏⴻⵖ ⵉⵃⴻⵚⵚⴰⵔⴻⵏ.

- ⵉⵥⴻⵀⵀⵉⴷⴻⵏ
- <
- 60
- >

◼60:1 60:1 ⵜⴰⵍⵉⵍⵍⴻⵛⵜ -ⵉⵛⵜ ⵏ ⵎⴰⵔⴽⴰ ⵏ ⵏⵏⵓⵡⴰⵔⴰⵜ ⴷⴰⵢⵙⴻⵏ ⴰⵥⵔⵉ ⴰⵟⵟⴰⵙ.

◘60:2 60:2 2 ⵚⵎ. 8:3, 13; 1 ⵉⵎ. 18:3, 12

◘60:3 60:3 ⵉⵥⵀⴷ. 144:10

◘60:5 60:5 ⵉⵛⴰ. 51:17-23

◘60:7 60:7 ⵉⵥⵀⴷ. 108:7-14

© 2020 www.tarifit.info