- ⵉⵥⴻⵀⵀⵉⴷⴻⵏ
- <
- 95
- >

95
1 ⴰⵙⴻⵎ-ⴷⴷ, ⴻⵊⵊ ⴰⵏⴻⵖ ⴰⴷ ⵏⴻⵙⵍⵉⵡⵍⴻⵡ ⵣⵣⴰⵜ ⵉ ⵙⵉⴷⵉ,
ⴻⵊⵊ ⴰⵏⴻⵖ ⴰⴷ ⵏⴷⵓⵇⵇⴻⵣ ⵙ ⵓⵙⵍⵉⵡⵍⴻⵡ
ⵉ ⵜⴻⵚⴹⴰⵔⵜ ⵏ ⵓⵙⴻⵏⵊⴻⵎ ⵏⵏⴻⵖ.
2 ⴻⵊⵊ ⴰⵏⴻⵖ ⴰⴷ ⵏⴰⴷⴻⵙ
ⵖⴰⵔ ⵡⵓⴷⴻⵎ ⵏⵏⴻⵙ ⵙ ⵓⵇⴰⴷⵉ,
ⴻⵊⵊ ⴰⵏⴻⵖ ⴰⴷ ⴰⵙ ⵏᵉⵙⵍⵉⵡⵍⴻⵡ ⵙ ⵉⵣⴻⵀⵀⵉⴷⴻⵏ.
3 ⵎⴰⵖⴰⵔ ⵙⵉⴷⵉ ⴷ ⵉⵊⵊ ⴰⵔⴻⴱⴱⵉ ⴷ ⴰⵎⴻⵇⵇⵔⴰⵏ,
ⵉⵊⵊ ⵏ ⵓⵊⴻⴵⵉⴷ ⴷ ⴰⵎⴻⵇⵇⵔⴰⵏ
ⵙⴻⵏⵏⴻⵊ ⵉ ⵎⴰⵔⵔⴰ ⵉⵔⴻⴱⴱⵉⵜⴻⵏ.
4 ⴷⴻⴳ ⵓⴼⵓⵙ ⵏⵏⴻⵙ ⴵⴰⵏ
ⵉⵎⵓⵛⴰⵏ ⵢⵓⴵⵖⴻⵏ ⵇⴰⵄ ⵏ ⵜⴻⵎⵎⵓⵔⵜ,
ⵓⵍⴰ ⴷ ⵜⵉⵇⵉⵛⵛⴰⵜⵉⵏ ⵏ ⵉⴷⵓⵔⴰⵔ
ⴰⵇⴰ ⴰⵜⴻⵏⵜ ⵏⵏⴻⵙ.
5 ⵏⵏⴻⵙ ⵍⴻⴱⵃⴰⵔ, ⵎⴰⵖⴰⵔ ⵉⵅⵍⴻⵇ ⵉ-ⵜ-ⵉ-ⴷⴷ,
ⵓ ⵉⴼⴰⵙⵙⴻⵏ ⵏⵏⴻⵙ ⴳⴳⵉⵏ ⵓⵍⴰ ⴷ ⵍⴱⴰⵔ.
6 ⴰⵙⴻⵎ-ⴷⴷ, ⴻⵊⵊ ⴰⵏⴻⵖ
ⴰⴷ ⴰⵙ ⵏⴱⴻⵏⴷⴻⵇ, ⴰⴷ ⵏⴻⵙⵊⴻⴷ,
ⴻⵊⵊ ⴰⵏⴻⵖ ⴰⴷ ⵏⴻⵙⵊⴻⴷ ⵅ ⵉⴼⴰⴷⴷⴻⵏ ⵣⵣⴰⵜ ⵉ ⵙⵉⴷⵉ,
ⵡⴻⵏⵏⵉ ⴷ ⴰⵏⴻⵖ ⵉⴳⴳⵉⵏ,
7 ⵎⴰⵖⴰⵔ ⵏⴻⵜⵜⴰ ⴷ ⴰⵔⴻⴱⴱⵉ ⵏⵏⴻⵖ
ⵓ ⵏⴻⵛⵛⵉⵏ ⴷ ⵍⴳⴻⵏⵙ ⵏ ⵜⴰⵔⴻⵡⵙⴰ ⵏⵏⴻⵙ,
ⵓⵍⴰ ⴷ ⵓⴵⵉ ⵏ ⵓⴼⵓⵙ ⵏⵏⴻⵙ.
ⵎⴰⵍⴰ ⴰⵙⵙ-ⴰ ⵜⵙⴻⴵⴻⵎ ⵖⴰⵔ ⵜⵎⵉⵊⵊⴰ ⵏⵏⴻⵙ, ◘95:7 ⵉⵥⵀⴷ. 100:3; ⵄⴱⵔ. 3:7, 13, 15; 4:7
8 ⵡⴰⵔ ⵙⵙⴻⵇⵙⵉⵃⴻⵎ ⵛⴰ ⵓⵍ ⵏⵡⴻⵎ,
ⴰⵎ ⴷⵉ ⵎⴰⵔⵉⴱⴰ,
ⴰⵎ ⴷⴻⴳ ⵡⴰⵙⵙ ⵏ ⵎⴰⵙⵙⴰ ⴷⵉ ⵍⴻⵅⵍⴰ, ◘95:8 ⵓⴼ. 17:7; ⵍⵅⵍ. 20:1, 3, 13; ⴰⵄⵡⴷ. 6:16
9 ⵎⴰⵏⵉ ⵜⵓⵖⴰ ⴷ ⴰⵢⵉ ⵜⵜⵊⴰⵔⵔⴱⴻⵏ
ⵍⴻⵊⴷⵓⴷ ⵏⵡⴻⵎ,
ⵇⴻⴵⴱⴻⵏ ⴰⵢⵉ,
ⵡⴰⵅⵅⴰ ⵜⵓⵖⴰ ⵥⵔⵉⵏ ⵍⵅⴻⴷⵎⴻⵜ ⵉⵏⵓ. ◘95:9 ⵄⴱⵔ. 3:9
10 ⴰⵔⴻⴱⵄⵉⵏ ⵏ ⵉⵙⴻⴳⴳⵯⵓⵙⴰ
ⵜⵓⵖⴰ ⵜⵜⵄⵉⴼⴼⴻⵖ ⵊⵊⵉⵍ-ⴰ, ⵏⵏⵉⵖ:
“ⴰⵇⴰ-ⵜⴻⵏ ⴷ ⵉⵊⵊ ⵏ ⵍⴳⴻⵏⵙ
ⵙ ⵡⵓⵍ ⵉⵡⴻⴷⴷⴰⵔⴻⵏ,
ⵡⴰⵔ ⵙⵙⵉⵏⴻⵏ ⵉⴱⵔⵉⴷⴻⵏ ⵉⵏⵓ.”◘95:10 ⵄⴱⵔ. 3:9, 10, 17
11 ⵙ ⵓⵢⴻⵏⵏⵉ ⵏⴻⵛⵛ ⵊⵊⵓⴵⴻⵖ
ⴷⴻⴳ ⵡⴻⵖⴹⴰⴱ ⵉⵏⵓ:
“ⵏⵉⵜⵏⵉ ⵡⴰⵔ ⴷⴷ-ⵜⵜⵉⴷⴼⴻⵏ ⵄⴻⵎⵎⴰⵔⵚ
ⴷⵉ ⴰⵔⵔⴰⵃⴻⵜ ⵉⵏⵓ!” ◘95:11 ⵄⴱⵔ. 3:11, 18; 4:3, 5

- ⵉⵥⴻⵀⵀⵉⴷⴻⵏ
- <
- 95
- >

◘95:7 95:7 ⵉⵥⵀⴷ. 100:3; ⵄⴱⵔ. 3:7, 13, 15; 4:7

◘95:8 95:8 ⵓⴼ. 17:7; ⵍⵅⵍ. 20:1, 3, 13; ⴰⵄⵡⴷ. 6:16

◘95:9 95:9 ⵄⴱⵔ. 3:9

◘95:10 95:10 ⵄⴱⵔ. 3:9, 10, 17

◘95:11 95:11 ⵄⴱⵔ. 3:11, 18; 4:3, 5

© 2020 www.tarifit.info