- ⴰⵡⴰⵍⴻⵏ ⵉⵡⴻⵥⵏⴻⵏ
- <
- 11
- >

11
1 ⵍⵎⵉⵣⴰⵏ ⴰⵖⴻⵛⵛⴰⵛ ⴷ ⵏⵏⵄⵉ ⵉ ⵙⵉⴷⵉ,
ⵎⴰⵛⴰ ⴰⵥⵔⵓ ⵏ ⵍⴻⵡⵣⴻⵏ ⵏⵉⵛⴰⵏ
ⵉⵜⵜⴰⴼ ⴰⵔⴹⴰ ⵏⵏⴻⵙ. ◘11:1 ⵍⴰⵡⵉ 19:36; ⴰⵄⵡⴷ. 25:13; ⴰⵡⵍⵏ. 16:11; 20:10, 23
2 ⵎⴰⵍⴰ ⵜⵓⵙⴰ-ⴷⴷ ⵏⵏⴼⴰⵅⴻⵜ,
ⵜⵓⵙⴰ-ⴷⴷ ⵓⵍⴰ ⴷ ⵍⴻⴼⴹⵉⵃⴻⵜ,
ⵎⴰⵛⴰ ⵖⴰⵔ ⵉⵎⵡⴰⴹⵄⴻⵏ ⵜⴻⴵⴰ ⵜⵉⵖⵉⵜ. ◘11:2 ⴰⵡⵍⵏ. 15:33; 16:18; 18:12
3 ⵍⴻⵚⴼⴰⵢⴻⵜ ⵏ ⵉⵏⵏⵉ ⵉⴳⴳⵓⵔⴻⵏ ⵏⵉⵛⴰⵏ
ⵜⵏⴻⴷⴷⴻⵀ ⵉ-ⵜⴻⵏ,
ⵎⴰⵛⴰ ⵜⴰⵃⵔⴰⵢⵎⴻⵛⵜ ⵏ ⵉⵖⴻⴷⴷⴰⵔⴻⵏ
ⵜⴰⵍⴻⴷⴷⴻⴵ ⵉ-ⵜⴻⵏ. ◘11:3 ⴰⵡⵍⵏ. 13:6
4 ⴰⴳⵍⴰ ⵡⴰⵔ ⵉⵏⴻⴼⴼⴻⵄ
ⵖⴰⵔ ⵡⴰⵙⵙ ⵏ ⵓⴷⵓⵇⵇⴻⵣ ⵏ ⵓⴼⵓⴳⴻⵎ,
ⵎⴰⵛⴰ ⵜⴰⵙⴻⴳⴷⴰ ⵜᵉⵜⵜⴼⴻⴽⴽⴰ ⵣⵉ ⵍⵎⴻⵡⵜ. ◘11:4 ⴰⵡⵍⵏ. 10:2; ⵃⵉⵥ. 7:19; ⵚⴰⴼ. 1:18
5 ⵜⴰⵙⴻⴳⴷⴰ ⵏ ⵡⴻⵏⵏⵉ ⵉⴳⴳⵓⵔⴻⵏ ⵏⵉⵛⴰⵏ
ⵉⵜⵜⴰⵔⵔⴰ ⴰⴱⵔⵉⴷ ⵏⵏⴻⵙ ⵏⵉⵛⴰⵏ,
ⵎⴰⵛⴰ ⴰⵄⴻⴼⴼⴰⵏ ⵉⵡⴻⵟⵟⴰ ⵙ ⵜⵓⵄⴻⴼⴼⵏⴰ ⵏⵏⴻⵙ.
6 ⵜⴰⵙⴻⴳⴷⴰ ⵏ ⵉⵏⵏⵉ ⵉⴳⴳⵓⵔⴻⵏ ⵏⵉⵛⴰⵏ
ⴰⴷ ⵜⴻⵏ ⵜⴼⴻⴽⴽ,
ⵎⴰⵛⴰ ⵉⵖⴻⴷⴷⴰⵔⴻⵏ ⴰⴷ ⵜⵜⵡⴰⵛⴰⵔⴼⴻⵏ
ⴷⴻⴳ ⵓⵎⴻⵥⵔⵉ ⵏⵙⴻⵏ.
7 ⵎⴰⵍⴰ ⵉⵎⵎⵓⵜ ⴱⵏⴰⴷⴻⵎ ⴰⵄⴻⴼⴼⴰⵏ,
ⵉⴼⵏⴰ ⵍⴰⵢⴰⵙ ⵏⵏⴻⵙ,
ⵓⵍⴰ ⴷ ⵎⵉⵏ ⵜⵜⵔⴰⵊⴰⵏ
ⵢⴻⵔⵢⴰⵣⴻⵏ ⴷⴰⵢⵙⴻⵏ ⵜⴻⵔⵢⴰⵙⵜ ⴰⴷ ⵉⴼⵏⴰ.
8 ⴰⵎⵙⴻⴳⴳⴻⴷ ⴰⴷ ⴷⴷ-ⵉⵜⵜⵡⴰⴼⴻⴽⴽ
ⵣⵉ ⵍⴻⵃⵚⴰⵔⴻⵜ,
ⵓⵛⴰ ⵅⴻⵏⵏⵉ ⴰⵄⴻⴼⴼⴰⵏ ⴰⴷ ⴷⴷ-ⵢⴰⵙ
ⴷⴻⴳ ⵡⴻⵎⵛⴰⵏ ⵏⵏⴻⵙ.◘11:8 ⵉⵥⵀⴷ. 34:20; ⴰⵡⵍⵏ. 21:18
9 ⴰⵎⵏⴰⴼⴻⵇ ⵉⵜⵜⴰⵔⴻⴷⴷⴻⴵ ⵊⵊⴰⵔ ⵏⵏⴻⵙ
ⵙ ⵓⵇⴻⵎⵎⵓⵎ ⵏⵏⴻⵙ,
ⵎⴰⵛⴰ ⵉⵎⵙⴻⴳⴳⴰⴷⴻⵏ
ⴰⴷ ⵜⵜⵡⴰⴼⴻⴽⴽⴻⵏ ⵙ ⵜⵓⵙⵙⵏⴰ. ◼11:9 ⵍⵎⵓⵏⴰⴼⵉⵇ-ⵏⵉⵖ ‘ⴱⵓ ⵏ ⵜⵏⴰⵢⴻⵏ ⵏ ⵡⵓⴷⵎⴰⵡⴻⵏ’.
10 ⵜⴰⵏⴷⵉⵏⵜ ⵜᵉⵜⵜⴻⵙⵍⵉⵡⵍⵉⵡ
ⵎⴰⵍⴰ ⵉⵎⵙⴻⴳⴳⴰⴷⴻⵏ ⴰⵇⴰ ⴰⵜⴻⵏ ⵎⵍⵉⵃ,
ⵓ ⵎⴰⵍⴰ ⵜⵜⵡⴰⵀⴻⵍⵍⴽⴻⵏ ⵉⵄⴻⴼⴼⴰⵏⴻⵏ,
ⴰⵇⴰ ⴷⵉⵏ ⴰⵙⵍⵉⵡⵍⴻⵡ.
11 ⵜᵉⵜⵜⵡⴰⵙⵙⴳⴻⵄⵄⴻⴷ ⵜⴻⵏⴷⵉⵏⵜ
ⵙ ⵍⴱⴰⵔⴰⴽⴰ ⵏ ⵉⵏⵏⵉ ⵉⴳⴳⵓⵔⴻⵏ ⵏⵉⵛⴰⵏ,
ⵎⴰⵛⴰ ⵙ ⵓⵇⴻⵎⵎⵓⵎ ⵏ ⵉⵄⴻⴼⴼⴰⵏⴻⵏ
ⴰⴷ ⵜᵉⵜⵜⵡⴰⵀⴷⴻⵎ.
12 ⵡⴻⵏⵏⵉ ⵡⴰⵔ ⵖⴰⵔ ⵉⴵⵉ ⵛⴰ ⵡⵓⵍ ⵉⵎⵜⴻⵏ,
ⵉⵙⵙⴻⵃⵇⴰⵔⴰ ⵊⵊⴰⵔ ⵏⵏⴻⵙ,
ⵎⴰⵛⴰ ⴰⵔⵢⴰⵣ ⵡⴻⵏⵏⵉ ⵖⴰⵔ ⵉⴵⴰ ⵍⴻⴼⵀⴰⵎⴻⵜ
ⵉⵜⵜⴻⵙⵇⴰⵔ.
13 ⵡⴻⵏⵏⵉ ⵉⴳⴳⵓⵔⴻⵏ ⴷⴰ ⴷ ⴷⵉⵀⴰ ⵙ ⵜⴻⵅⴱⴰⵔⵊⵉⵜ,
ⵉⵜⵜⵄⴰⵔⵔⴰ ⵎⵉⵏ ⵉⵏⵏⵓⴼⴼⴰⵔⴻⵏ,
ⵎⴰⵛⴰ ⵡⴻⵏⵏⵉ ⵉ ⴷⵉ ⵉⴵⴰ ⴰⵔⵔⵓⵃ
ⴷⴰⵢⴻⵙ ⵍⴰⵎⴰⵏ, ⴰⵇⴰ ⵉⵙⵙⵏⵓⴼⴼⴰⵔⴰ ⵜⴰⵎⴻⵙⵍⴰⵛⵜ.
14 ⵎⴰⵍⴰ ⵡⴰⵔ ⴷⵉⵏ ⴰⴷⴻⴱⴱⴰⵔ, ⵉⵡⴻⵟⵟⴰ ⵍⴳⴻⵏⵙ,
ⵎⴰⵛⴰ ⴰⴷ ⵢⵉⵍⵉ ⵓⵙⴻⵏⵊⴻⵎ ⵙ ⵍⴻⵎⵖⴰⵔⴻⵜ ⵏ ⵓⵎⵛⴰⵡⴰⵔ. ◘11:14 1 ⵉⵊ. 12:1-20
15 ⵡⴻⵏⵏⵉ ⵉⴹⴻⵎⵎⵏⴻⵏ ⵍⴱⴰⵔⵔⴰⵏⵉ,
ⵡⴰⵔ ⴷⴷ ⴰⵙ ⵜᵉⵜⵜⴻⴼⴼⴻⵖ ⵛⴰ ⵎⵍⵉⵃ,
ⵎⴰⵛⴰ ⵡⴻⵏⵏⵉ ⵉⵛⴰⵔⵔⵀⴻⵏ
ⵉⵏⵏⵉ ⵉⵜⵜⴻⴳⴳⴻⵏ ⵜⵉⵛⵜⵉ ⵅ ⵓⴼⵓⵙ,
ⴰⵇⴰ-ⵜ ⴷⵉ ⵍⴰⵎⴰⵏ.
16 ⵜⴰⵎⵖⴰⵔⵜ ⵜᵉⵜⵜⴰⴼ ⴰⵔⴹⴰ, ⵜᵉⵟⵟⴻⴼ
ⴷⵉ ⵍⵄⴻⵣⵣ ⵏⵏⴻⵙ,
ⵎⴰⵛⴰ ⴰⵢⵜ ⵏ ⴱⵓ-ⵍⴻⵅⵛⵓⵏⴻⵜ
ⵜⵜᵉⵟⵟⴼⴻⵏ ⴷⴻⴳ ⵡⴰⴳⵍⴰ.
17 ⴱⵏⴰⴷⴻⵎ ⵙ ⵜⵎⴻⵅⵙⵉⵡⵜ ⵉⵛⴻⵡⵡⴰⵔⴻⵏ
ⵉⵜⵜⴻⴳⴳ ⵍⵅⴰⵔ ⵉ ⵍⴻⵄⵎⴰⵔ ⵏⵏⴻⵙ,
ⵎⴰⵛⴰ ⴰⵇⴻⵙⵙⴰⵃ ⵉⵜⵜⵖⴻⵣⵣⴰ
ⴰⵢⵙⵓⵎ ⵏ ⵢⵉⵅⴻⴼ ⵏⵏⴻⵙ.
18 ⴰⵄⴻⴼⴼⴰⵏ ⵉⵎⴻⵊⵊⴰⵔ ⵍⵖⵉⴵⴻⵜ ⵏ ⵍⵖⴻⵛⵛ,
ⵎⴰⵛⴰ ⵡⴻⵏⵏⵉ ⵉⵣⴰⵔⵔⵄⴻⵏ ⵜⴰⵙⴻⴳⴷⴰ,
ⵉⵎⴻⵊⵊⴰⵔ ⵉⵛⵜ ⵏ ⵍⵎⵓⵏⴻⵜ ⵉⵎⴻⵜⵏⴻⵏ.
19 ⵜⴰⵙⴻⴳⴷⴰ ⵏⵉⵛⴰⵏ ⵜᵉⵜⵜⴰⵡⵉ ⵖⴰⵔ ⵜⵓⴷⴰⵔⵜ,
ⵡⴻⵏⵏⵉ ⵢⴰⵔⴻⴷⴷⴼⴻⵏ ⵍⵖⴰⵔ,
ⵢⴰⵔⴻⵣⵣⵓ ⵍⵎⴻⵡⵜ ⵏⵏⴻⵙ.
20 ⵉⵏⵏⵉ ⵖⴰⵔⵙⴻⵏ ⵓⵍ ⵉⴼⴰⵔⵖⴻⵏ
ⴰⵇⴰ ⴰⵜⴻⵏ ⴷ ⵏⵏⵄⵉ ⵉ ⵙⵉⴷⵉ,
ⵎⴰⵛⴰ ⵉⵏⵏⵉ ⵉⴳⴳⵓⵔⴻⵏ ⵏⵉⵛⴰⵏ
ⵏⴻⵜⵜⴰ ⵢⴰⵔⴻⵟⵟⴰ ⴷⴰⵢⵙⴻⵏ.
21 ⵙ ⵜⵉⴷⴻⵜⵜ, ⴰⵄⴻⴼⴼⴰⵏ ⵡⴰⵔ ⵉⵜⵜⵖⵉⵎⵉ ⴱⵍⴰ ⵍⴻⵅⵍⴰⵚ,
ⵎⴰⵛⴰ ⵜⴰⵔⵡⴰ ⵏ ⵉⵎⵙⴻⴳⴳⴰⴷⴻⵏ
ⴰⴷ ⵜⵜⵡⴰⵙⵙⵏⴻⵊⵎⴻⵏ. ◘11:21 ⴰⵡⵍⵏ. 16:5
22 ⴰⵎⴻⵛⵏⴰⵡ ⵉⵛⵜ ⵏ ⵜⵅⴰⴷⴻⵏⵜ ⵏ ⵡⵓⵔⴻⵖ
ⴷⵉ ⵜⵉⵏⵣⴰⵔ ⵏ ⵢⵉⵍⴻⴼ,
ⴰⵎⵎⵓ ⵉ ⵜⴻⴵⴰ ⵉⵛⵜ ⵏ ⵜⴻⵎⵖⴰⵔⵜ ⵜⴻⵛⵏⴰ
ⵡⴰⵔ ⴷⵉ ⵉⴵⴰ ⵓⵎⴻⵢⵢⴻⵣ.
23 ⵎⴻⵥⵔⵉ ⵏ ⵉⵎⵙⴻⴳⴳⴰⴷⴻⵏ
ⵎⵖⵉⵔ ⵖⴰⵔ ⵎⵉⵏ ⵉⵚⴻⴱⵃⴻⵏ,
ⵎⴰⵛⴰ ⵍⴰⵢⴰⵙ ⵏ ⵉⵄⴻⴼⴼⴰⵏⴻⵏ
ⴰⵇⴰ-ⵜ ⵏⵀⵍⴰ ⵍⴻⵄⴱⴰⵔ.
24 ⴰⵇⴰ ⴷⵉⵏ ⵉⵊⵊⴻⵏ ⵡⴻⵏⵏⵉ ⵉⴱⴻⵟⵟⴰⵏ ⵙ ⵡⴻⵛⵔⵉⵎ,
ⵡⴰⵅⵅⴰ ⴰⵎⴻⵏⵏⵉ ⵉⵜⵜⵡⴰⵔⵏⵉ ⴰⵙ ⵄⴰⴷ ⴽⵜⴰⵔ,
ⵓ ⴰⵇⴰ ⴷⵉⵏ ⵉⵊⵊⴻⵏ ⵡⴻⵏⵏⵉ ⵉⵎⴻⵏⵏⵄⴻⵏ ⴽⵜⴰⵔ
ⵅ ⵎⵉⵏ ⵉⵛⵓⵡⵡⴰⵔⴻⵏ,
ⵡⴰⵅⵅⴰ ⵎⴰⵏ ⴰⵢⴰ ⵉⵏⴻⴷⴷⴻⵀ ⵖⴰⵔ ⵣⵣⴻⵍⴹ.
25 ⵍⴻⵄⵎⴰⵔ ⵏⵏⵉ ⵉⵜⵜⴱⴰⵔⴽⴻⵏ ⴰⴷ ⵉⵜⵜⵡⴰⵙⵙⵊⵉⵡⴻⵏ,
ⵓ ⵡⴻⵏⵏⵉ ⵉⵜⵜⵉⵛⴻⵏ ⴰⵎⴰⵏ,
ⴰⴷ ⴰⵙ ⵉⵎⵎⴻⵡⵛ ⵡⴰⵎⴰⵏ
ⵉ ⵏⴻⵜⵜⴰ ⵙⵉⵎⴰⵏⵜ ⵏⵏⴻⵙ. ◘11:25 ⵉⵥⵀⴷ. 112:9; 2 ⴽⵓⵔ. 9:9
26 ⵡⴻⵏⵏⵉ ⵉⵜⵜⵅⴻⵎⵎⴰⵍⴻⵏ ⵉⵎⴻⵏⴷⵉ,
ⵉⵏⴻⵄⵄⴻⵍ ⵉ-ⵜ ⵛⵛⴻⵄⴱ,
ⵎⴰⵛⴰ ⵍⴱⴰⵔⴰⴽⴰ ⴰⴷ ⵜⵉⵍⵉ
ⵅ ⵓⵣⴻⴵⵉⴼ ⵏ ⵡⴻⵏⵏⵉ ⵉⵣⵏⵓⵣⴰⵏ ⵉⵎⴻⵏⴷⵉ.
27 ⵡⴻⵏⵏⵉ ⵉⵜⵜⵛⴻⵟⵟⴰⵔⴻⵏ ⴷⵉ ⵟⵟⵡⴻⵄ ⵏ
ⵎⵉⵏ ⵉⵚⴻⴱⵃⴻⵏ,
ⵢⴰⵔⴻⵣⵣⵓ ⵎⵉⵏ ⵢⴰⵔⴹⴰⵏ,
ⵎⴰⵛⴰ ⵡⴻⵏⵏⵉ ⵉⵜⵜⵃⴰⵎⴰⵏ ⵍⵖⴰⵔ, ⴰⴷ ⵜ ⵉⵍⵇⴻⴼ. ◘11:27 ⵉⵥⵀⴷ. 7:17; 9:16; 10:2; 57:7
28 ⵡⴻⵏⵏⵉ ⵉⵜⵜⵛⴰⵍⴻⵏ ⵅ ⵡⴰⴳⵍⴰ ⵏⵏⴻⵙ, ⴰⴷ ⵉⵡⴹⴰ,
ⵎⴰⵛⴰ ⵉⵎⵙⴻⴳⴳⴰⴷⴻⵏ ⵜⵜⵏⴻⵄⵏⵉⵄⴻⵏ
ⴰⵎ ⵉⴼⴻⵜⵡⴰⵏ ⵉⵣⵉⵣⴰⵡⴻⵏ.◘11:28 ⵉⵥⵀⴷ. 1:3, 4; 92:13
29 ⵡⴻⵏⵏⵉ ⵉⵀⴻⴽⴽⵡⵍⴻⵏ ⴰⵢⵜⴱⴰⴱ ⵏ ⵜⴰⴷⴷⴰⵔⵜ ⵏⵏⴻⵙ,
ⴰⴷ ⵉⵡⴰⵔⵜ ⴰⵙⴻⵎⵎⵉⴹ,
ⵓ ⴰⴱⵓⵀⴰⵍⵉ ⴰⴷ ⵢⵉⵍⵉ ⴷ ⴰⵎⵙⴻⵅⵅⴰⵔ
ⵏ ⵡⴻⵏⵏⵉ ⴷⵉ ⵉⴵⴰ ⵡⵓⵍ ⴰⵎⵉⵖⵉⵙ.
30 ⵍⵖⵉⴵⴻⵜ ⵏ ⵓⵎⵙⴻⴳⴳⴰⴷ
ⴷ ⵉⵛⵜ ⵏ ⵜⵛⴻⵊⵊⴰⵔⵜ ⵏ ⵜⵓⴷⴰⵔⵜ,
ⵡⴻⵏⵏⵉ ⵢⴰⵔⴻⴱⴱⵃⴻⵏ ⵍⴻⵄⵎⵓⵔ ⴰⵇⴰ-ⵜ ⴷ ⴰⵎⵉⵖⵉⵙ. ◼11:30 ⵜⴰⵛⴻⵊⵊⴰⵔⵜ-ⵏⵉⵖ ‘ⴰⴷⴷⴰⴳ’ (‘ⵉⴷⴷⴰⴳⴻⵏ’).
31 ⵅⵣⴰⵔ, ⴰⵇⴰ ⴰⴷ ⵉⵜⵜⵡⴰⵅⴻⴵⴻⵚ
ⵓⵎⵙⴻⴳⴳⴻⴷ ⴷⵉ ⵜⴻⵎⵎⵓⵔⵜ,
ⵅⴻⵏⵏⵉ ⵎⴰⵀⵓ ⴰⵄⴻⴼⴼⴰⵏ ⴷ ⵓⵎⴻⴷⵏⵓⴱ. ◘11:31 1 ⴱⵟ. 4:17, 18

- ⴰⵡⴰⵍⴻⵏ ⵉⵡⴻⵥⵏⴻⵏ
- <
- 11
- >

◘11:1 11:1 ⵍⴰⵡⵉ 19:36; ⴰⵄⵡⴷ. 25:13; ⴰⵡⵍⵏ. 16:11; 20:10, 23

◘11:2 11:2 ⴰⵡⵍⵏ. 15:33; 16:18; 18:12

◘11:3 11:3 ⴰⵡⵍⵏ. 13:6

◘11:4 11:4 ⴰⵡⵍⵏ. 10:2; ⵃⵉⵥ. 7:19; ⵚⴰⴼ. 1:18

◘11:8 11:8 ⵉⵥⵀⴷ. 34:20; ⴰⵡⵍⵏ. 21:18

◼11:9 11:9 ⵍⵎⵓⵏⴰⴼⵉⵇ-ⵏⵉⵖ ‘ⴱⵓ ⵏ ⵜⵏⴰⵢⴻⵏ ⵏ ⵡⵓⴷⵎⴰⵡⴻⵏ’.

◘11:14 11:14 1 ⵉⵊ. 12:1-20

◘11:21 11:21 ⴰⵡⵍⵏ. 16:5

◘11:25 11:25 ⵉⵥⵀⴷ. 112:9; 2 ⴽⵓⵔ. 9:9

◘11:27 11:27 ⵉⵥⵀⴷ. 7:17; 9:16; 10:2; 57:7

◘11:28 11:28 ⵉⵥⵀⴷ. 1:3, 4; 92:13

◼11:30 11:30 ⵜⴰⵛⴻⵊⵊⴰⵔⵜ-ⵏⵉⵖ ‘ⴰⴷⴷⴰⴳ’ (‘ⵉⴷⴷⴰⴳⴻⵏ’).

◘11:31 11:31 1 ⴱⵟ. 4:17, 18

© 2020 www.tarifit.info