- ⵉⵥⴻⵀⵀⵉⴷⴻⵏ
- <
- 110
- >

110
1 ⴰⵣⴻⵀⵀⴻⴷ ⵏ ⴷⴰⵡⵓⴷ.
ⵙⵉⴷⵉ ⵉⵙⵙⴰⵡⴰⵍ ⴰⴽ-ⴷ ⵙⵉⴷⵉ ⵉⵏⵓ:
ⵇⵉⵎ ⵖⴰⵔ ⵓⴼⵓⵙ ⴰⴼⵓⵙⵉ ⵉⵏⵓ,
ⴰⵍ ⴷⴷ-ⵙⵙⴰⵔⵙⴻⵖ ⵍⵄⴻⴷⵢⴰⵏ ⵏⵏⴻⵛ
ⴷ ⵜⴰⵏⴻⴱⴷⴰⵜ ⵙⴰⴷⵓ ⵉⴹⴰⵔⴻⵏ ⵏⵏⴻⵛ. ◘110:1 ⵎⵜ. 22:42-45; ⵎⴽ. 12:36; ⵍⴽ. 20:41-44; ⵍⴻⵅ. 2:34-36; ⵄⴱⵔ. 1:13, 6:20; 10:13; 1 ⴽⵓⵔ. 15:25-28; ⴰⴼⴰ. 1:22
2 ⵙⵉⴷⵉ ⴰⴷ ⵉⵙⵙⴻⴽⴽ ⴰⵣⴻⴵⴰⴹ ⵏ ⵚⵚⵓⵍⵟⴰ ⵏⵏⴻⵛ
ⵣⵉ ⵚⵉⵀⵢⵓⵏ,
ⵛⴻⴽ ⴰⴷ ⵜⵚⴻⵍⵍⵟⴻⴷ ⴷⵉ ⵍⵡⴻⵙⵟ ⵏ ⵍⵄⴻⴷⵢⴰⵏ ⵏⵏⴻⵛ.
3 ⵍⴳⴻⵏⵙ ⵏⵏⴻⵛ ⴰⴷ ⵢⵉⵍⵉ ⴷ ⴰⵎⵙⴻⵄⵄⴰⴼ
ⴷⴻⴳ ⵡⴰⵙⵙ ⵏ ⵚⵚⵓⵍⵟⴰ ⵏⵏⴻⵛ,
ⴰⴷ ⴷⴷ-ⵢⴰⵙ ⴷⵉ ⵜⵉⵙⵙⵉⵇⵜ ⵉⵇⴻⴷⴷⵙⴻⵏ
ⵣⵉ ⵍⴻⵎⵍⴰⵡⵍⴻⵜ ⵏ ⵜⵓⴼⴼⵓⵜ,
ⴰⵎⵎⵓ ⵉ ⵖⴰ ⵢⵉⵍⵉ ⵉ ⵛⴻⴽ ⵏⵏⴷⴰ
ⵏ ⵢⵉⵏⵏⵉ ⵄⴰⴷ ⵎⴰⵎⵎⴻⵛ
ⴷ ⴰⵛ ⴷⴷ-ⵉⵜⵜⵡⴰⵅⴻⵍⵇⴻⵏ.
4 ⵙⵉⴷⵉ ⵉⵊⵊⵓⴵ, ⵄⴻⵎⵎⴰⵔⵚ ⴰⴷ ⵅⴰⵙ ⵉⵏⴷⴻⵎ:
“ⵛⴻⴽ ⴷ ⴰⴽⴻⵀⵀⴰⵏ ⵉ ⵍⴻⴱⴷⴰ,
ⵄⵍⴰⵃⵙⴰⴱ ⵚⵚⵉⴼⴻⵜ ⵏ ⵎⴰⵍⴽⵉⵚⴰⴷⵉⵇ!”,
ⵉⵅⵙ ⴰⴷ ⵢⵉⵏⵉ ‘ⴰⵊⴻⴵⵉⴷ ⴷ ⴰⵎⵙⴻⴳⴳⴻⴷ’. ◘110:4 ⵄⴱⵔ. 4:14-15; 5:6, 9-10; 6:20; 7:15-26; 8:1; 10:21
5 ⵙⵉⴷⵉ ⴰⵇⴰ-ⵜ ⵖⴰⵔ ⵓⴼⵓⵙ ⴰⴼⵓⵙⵉ ⵏⵏⴻⵛ.
ⵏⴻⵜⵜⴰ ⴰⴷ ⵉⵍⴱⴻⵣ ⵉⵊⴻⴵⵉⴷⴻⵏ
ⴷⴻⴳ ⵡⴰⵙⵙ ⵏ ⵡⴻⵖⴹⴰⴱ ⵏⵏⴻⵙ.
6 ⵏⴻⵜⵜⴰ ⴰⴷ ⵉⵃⴰⴽⴻⵎ ⵅ ⵍⴻⴳⵏⵓⵙ,
ⴰⵇⴰ ⴷⴰ ⵜⴰⵎⵎⵓⵔⵜ ⵜⴻⵛⵛⵓⵔ ⵙ ⵍⵅⴻⵛⴱⴰⵜ,
ⴰⴷ ⵉⵍⴱⴻⵣ ⴰⵣⴻⴵⵉⴼ
ⵅ ⵉⵛⵜ ⵏ ⵜⴻⵎⵎⵓⵔⵜ ⵜⴰⵎⴻⵇⵇⵔⴰⵏⵜ. ◘110:6 ⴰⵙⴰ. 14:14-20; 16:14-16; 20:8-10
7 ⴰⴽ-ⴷ ⵡⴻⴱⵔⵉⴷ ⴰⴷ ⵉⵙⵓ ⵣⵉ ⵜⴻⵖⵣⴰⵔⵜ,
ⵅ ⵓⵢⴰ ⴰⴷ ⵉⵙⵙⴳⴻⵄⵄⴻⴷ ⴰⵣⴻⴵⵉⴼ ⵏⵏⴻⵙ.

- ⵉⵥⴻⵀⵀⵉⴷⴻⵏ
- <
- 110
- >

◘110:1 110:1 ⵎⵜ. 22:42-45; ⵎⴽ. 12:36; ⵍⴽ. 20:41-44; ⵍⴻⵅ. 2:34-36; ⵄⴱⵔ. 1:13, 6:20; 10:13; 1 ⴽⵓⵔ. 15:25-28; ⴰⴼⴰ. 1:22

◘110:4 110:4 ⵄⴱⵔ. 4:14-15; 5:6, 9-10; 6:20; 7:15-26; 8:1; 10:21

◘110:6 110:6 ⴰⵙⴰ. 14:14-20; 16:14-16; 20:8-10

© 2020 www.tarifit.info