- ⵉⵥⴻⵀⵀⵉⴷⴻⵏ
- <
- 85
- >

85
1 ⵉ ⵓⵎⴻⵇⵇⵔⴰⵏ ⵏ ⵉⵎⴻⵖⵏⴰⵊⴻⵏ.
ⵣⴻⴳ ⴰⵢⵜ ⵏ ⵇⵓⵔⴰⵃ. ⴰⵣⴻⵀⵀⴻⴷ.
2 ⵛⴻⴽ ⵜⴰⵔⴹⵉⴷ ⵅ ⵜⴻⵎⵎⵓⵔⵜ, ⴰ ⵙⵉⴷⵉ,
ⵜⴻⵙⵙⴻⵏⵇⴻⵍⴱⴻⴷ ⵜⴰⵎⴻⵃⴱⴰⵙⵜ ⵏ ⵢⴰⵄⵇⵓⴱ.
3 ⵜⴻⴽⴽⵙⴻⴷ ⵍⵎⵓⵄⵚⵉⵢⵢⴻⵜ ⵅ ⵍⴳⴻⵏⵙ ⵏⵏⴻⵛ,
ⵜⴻⴷⵍⵉⴷ ⵎⴰⵔⵔⴰ ⴷⴷⵏⵓⴱ ⵏⵏⴻⵙ. ⵙⵉⵍⴰⵀ.
4 ⵛⴻⴽ ⵜⵎⴻⵏⵄⴻⴷ ⵎⴰⵔⵔⴰ ⴰⴼⵓⴳⴻⵎ,
ⵜⴻⵙⵙⵜⴻⵡⵡⵊⴻⴷ ⵍⵃⴰⴷⵓⵇ ⵏ ⵡⴻⵖⴹⴰⴱ ⵏⵏⴻⵛ.
5 ⴰⵔⵔ ⴰⵏⴻⵖ, ⴰ ⴰⵔⴻⴱⴱⵉ ⵏ ⵓⵙⴻⵏⵊⴻⵎ ⵏⵏⴻⵖ,
ⵜⵜⵓ ⴰⵖⴹⴰⴱ ⵏⵏⴻⵛ ⵅⴰⵏⴻⵖ.
6 ⵎⴰ ⵜⴻⵅⵙⴻⴷ ⴰⴷ ⵅⴰⵏⴻⵖ ⵜⴻⵙⵄⴰⵔⴻⴷ ⵉ ⵍⴻⴱⴷⴰ?
ⵎⴰ ⴰⴷ ⵜⴻⴳⴳⴻⴷ ⴰⵖⴹⴰⴱ ⵏⵏⴻⵛ
ⴰⴷ ⵉⵇⵇⵉⵎ ⵣⵉ ⵊⵊⵉⵍ ⴰⵍ ⵊⵊⵉⵍ?
7 ⵎⴰ ⵡⴰⵔ ⴷ ⴰⵏⴻⵖ ⵜⴻⵊⵊⵉⴷ ⴰⴷ ⵏⴻⴷⴷⴰⵔ ⵄⴰⵡⴻⴷ,
ⵃⵉⵎⴰ ⴰⴷ ⴰⵛ ⵉⴼⴰⵔⵃ ⵍⴳⴻⵏⵙ ⵏⵏⴻⵛ? ◘85:7 ⵉⵥⵀⴷ. 71:20
8 ⵙⵛⴻⵏ ⴰⵏⴻⵖ-ⴷⴷ
ⵜⴰⵎⴻⵅⵙⵉⵡⵜ ⵏⵏⴻⵛ ⵉⵛⴻⵡⵡⴰⵔⴻⵏ, ⴰ ⵙⵉⴷⵉ,
ⴻⵡⵛ ⴰⵏⴻⵖ ⴰⵙⴻⵏⵊⴻⵎ ⵏⵏⴻⵛ.
9 ⵏⴻⵛⵛ ⵅⵙⴻⵖ ⴰⴷ ⵙⵍⴻⵖ
ⵎⵉⵏ ⵖⴰ ⵉⵙⵙⵉⵡⴻⵍ ⴰⵔⴻⴱⴱⵉ, ⵙⵉⴷⵉ,
ⵎⴰⵖⴰⵔ ⵏⴻⵜⵜⴰ ⴰⴷ ⵉⵙⵙⵉⵡⴻⵍ ⴰⴽ-ⴷ ⵍⴳⴻⵏⵙ ⵏⵏⴻⵙ
ⵓ ⴰⴽ-ⴷ ⵉⵎⵜⵉⵇⵇⴰⵏ ⵏⵏⴻⵙ ⵅ ⵍⴻⵀⵏⴰ.
ⵖⴰⵔⵡⴻⵎ, ⵎⴰⵍⴰ ⵏⵉⵜⵏⵉ ⴰⴷ ⴷⴷ-ⴷⴻⵡⵍⴻⵏ
ⵜⵜⵛⴰⵍⴰⵏ ⵅ ⵢⵉⵅⴻⴼ ⵏⵙⴻⵏ.
10 ⵏⵉⵛⴰⵏ, ⴰⵇⴰ ⵢⵓⴷⴻⵙ-ⴷⴷ ⵓⵙⴻⵏⵊⴻⵎ ⵏⵏⴻⵙ
ⵉ ⵢⵉⵏⵏⵉ ⵣⵣⴰⵢⴻⵙ ⵉⵜⵜⴻⴳⴳⵯⴻⴷⴻⵏ,
ⵃⵉⵎⴰ ⴰⵄⵓⴵⵉ ⵏⵏⴻⵙ
ⴰⴷ ⵉⵣⴷⴻⵖ ⴷⵉ ⵜⴻⵎⵎⵓⵔⵜ ⵏⵏⴻⵖ.
11 ⵜⴰⵎⴻⵅⵙⵉⵡⵜ ⵉⵛⴻⵡⵡⴰⵔⴻⵏ ⴷ ⵍⴰⵎⴰⵏ
ⴰⴷ ⵎⵎⵙⴰⴳⴰⵔⴻⵏ,
ⵜⴰⵙⴻⴳⴷⴰ ⴷ ⵍⴻⵀⵏⴰ ⴰⴷ ⵎⵎⵙⵓⴷⵓⵎⴻⵏ. ◘85:11 ⵄⴱⵔ. 7:2
12 ⵜⵉⴷⴻⵜⵜ ⴰⴷ ⵜⴻⵖⵎⵉ ⵣⵉ ⵜⴻⵎⵎⵓⵔⵜ,
ⵜⴰⵙⴻⴳⴷⴰ ⴰⴷ ⵜⴻⵙⵙⵉⵊⵊ ⵖⴰⵔ ⵙⵡⴰⴷⴷⴰⵢ
ⵣⴻⴳ ⵓⵊⴻⵏⵏⴰ.
13 ⵙⵉⴷⵉ ⴰⴷ ⵉⵡⵛ ⵓⵍⴰ ⴷ ⵎⵉⵏ ⵉⵚⴻⴱⵃⴻⵏ,
ⵜⴰⵎⵎⵓⵔⵜ ⵏⵏⴻⵖ ⴰⴷ ⵜⴻⵡⵛ ⵍⵖⵉⴵⴻⵜ ⵏⵏⴻⵙ. ◘85:13 ⵉⵥⵀⴷ. 67:7
14 ⵜⴰⵙⴻⴳⴷⴰ ⴰⴷ ⴰⵙ ⵜⵉⵣⵡⴰⵔ
ⵣⵣⴰⵜ ⵉ ⵡⵓⴷⴻⵎ ⵏⵏⴻⵙ,
ⴰⴷ ⵜⴻⵃⴹⴰ ⵊⵊⵓⵔⵔⴻⵜ ⵏ ⵉⵚⵓⵔⴰⴼ ⵏⵏⴻⵙ.

- ⵉⵥⴻⵀⵀⵉⴷⴻⵏ
- <
- 85
- >

◘85:7 85:7 ⵉⵥⵀⴷ. 71:20

◘85:11 85:11 ⵄⴱⵔ. 7:2

◘85:13 85:13 ⵉⵥⵀⴷ. 67:7

© 2020 www.tarifit.info