- ⵉⵥⴻⵀⵀⵉⴷⴻⵏ
- <
- 4
- >

4
1 ⵉ ⵓⵎⴻⵇⵇⵔⴰⵏ ⵏ ⵉⵎⴻⵖⵏⴰⵊⴻⵏ. ⴰⴽ-ⴷ ⵓⵣⴻⵏⵣⵓⵏ ⵅ ⵉⴼⵉⵍⴰⵏ. ⴰⵣⴻⵀⵀⴻⴷ ⵏ ⴷⴰⵡⵓⴷ.
2 ⴰⵔⵔ-ⴷⴷ ⵅⴰⴼⵉ ⵅⵎⵉ ⴷⴷ ⵜⵜⵍⴰⵖⵉⵖ,
ⴰ ⴰⵔⴻⴱⴱⵉ ⵏ ⵜⵙⴻⴳⴷⴰ ⵉⵏⵓ!
ⴷⵉ ⵍⴻⵃⵚⴰⵔⴻⵜ ⴰⵇⴰ ⵛⴻⴽ ⵜⴻⴳⴳⵉⴷ ⴰⵢⵉ ⵜⵜⴰⵙⵉⵄ.
ⵃⵉⵏⵏ ⵅⴰⴼⵉ ⵓ ⵙⴻⵍ-ⴷⴷ ⵖⴰⵔ ⵜⵥⴰⴵⵉⵜ ⵉⵏⵓ!
3 ⵜⴰⵔⵡⴰ ⵏ ⵢⵉⵊⵊ ⵏ ⵡⴻⵔⵢⴰⵣ,
ⴰⵍ ⵎⴻⵍⵎⵉ ⵉ ⵖⴰ ⵢⵉⵍⵉ ⵓⵄⵓⴵⵉ ⵉⵏⵓ ⴷ ⵍⵄⴰⵔ?
ⴰⵍ ⵎⴻⵍⵎⵉ ⵖⴰ ⵜⴻⵅⵙⴻⵎ ⵍⴱⴰⵟⴻⵍ,
ⴰⴷ ⵜⴰⵔⵣⵓⵎ ⵅ ⵉⵅⴰⵔⵔⵉⵇⴻⵏ? ⵙⵉⵍⴰⵀ.
4 ⵙⵏⴻⵎ ⵅⴻⵏⵏⵉ, ⴰⵇⴰ ⵙⵉⴷⵉ ⵉⵃⵓⵣⵣ
ⵉⵊⵊ ⵏ ⵓⵎⴻⴷⴷⵓⴽⴽⴻⵍ ⴰⵎⵜⵉⵇⵇⵉ ⵉ ⵢⵉⵅⴻⴼ ⵏⵏⴻⵙ.
ⵙⵉⴷⵉ ⴰⴷ ⴰⵢⵉ ⵉⵙⴻⵍ ⵅⵎⵉ ⴷ ⴰⵙ ⵉ ⵖⴰ ⵍⴰⵖⵉⵖ.
5 ⴰⵔⵊⵉⵊⴻⵎ, ⵎⴰⵛⴰ ⵡⴰⵔ ⵅⴻⵟⵟⵉⵎ.
ⵙⵉⵡⵍⴻⵎ ⴷⴻⴳ ⵡⵓⵍ ⵏⵡⴻⵎ
ⴷⵉ ⵍⴻⵛⵜⵓ ⵏⵡⴻⵎ ⵓⵛⴰ ⵙⵓⵙⵎⴻⵎ. ⵙⵉⵍⴰⵀ. ◘4:5 ⴰⴼⴰ. 4:26
6 ⵇⴻⴷⴷⵎⴻⵎ ⵜⵉⵖⴰⵔⵚⴰ ⵏ ⵜⵙⴻⴳⴷⴰ,
ⵜⵜⴻⵛⵍⴻⵎ ⵅ ⵙⵉⴷⵉ. ◘4:6 ⴰⵄⵡⴷ. 33:19; ⵉⵥⵀⴷ. 51:21
7 ⴰⵟⵟⴰⵙ ⵇⵇⴰⵔⴻⵏ:
“ⵡⵉ ⴷ ⴰⵏⴻⵖ ⵉ ⵖⴰ ⵉⵙⵙⴻⵛⵏⴻⵏ ⵍⵅⴰⵔ?”
ⴻⵊⵊ ⴰⴷ ⵅⴰⵏⴻⵖ ⴷⴷ-ⵜⴻⵏⵇⴰⵔ
ⵜⴼⴰⵡⵜ ⵏ ⵡⵓⴷⴻⵎ ⵏⵏⴻⵛ, ⴰ ⵙⵉⴷⵉ!
8 ⵛⴻⴽ ⵜⴻⵙⵙⵉⴷⴼⴻⴷ ⵍⴻⴼⵔⴰⵃⴻⵜ ⵖⴰⵔ ⵡⵓⵍ ⵉⵏⵓ,
ⴽⵜⴰⵔ ⵅ ⵍⴻⴼⵔⴰⵃⴻⵜ ⵉ ⴷⵉⵏ ⵉⴵⴰⵏ ⴷⵉ ⵍⵡⴻⵇⵜ
ⵓⵎⵉ ⵜⵓⵖⴰ ⴼⴻⵢⵢⴹⴻⵏ
ⵉⵎⴻⵏⴷⵉ ⵏⵙⴻⵏ ⴷ ⴱⵉⵏⵓ ⵏⵙⴻⵏ ⵏ ⵊⴷⵉⴷ.
9 ⴷⵉ ⵍⴻⵀⵏⴰ ⴰⴷ ⵣⵣⵍⴻⵖ ⵓ ⴰⴷ ⵟⵟⵚⴻⵖ,
ⵎⵉⵏⵣⵉ ⵎⵖⵉⵔ ⵛⴻⴽ, ⴰ ⵙⵉⴷⵉ,
ⴰⴷ ⴰⵢⵉ ⵜⴻⵙⵙⵣⴻⴷⵖⴻⴷ ⴷⵉ ⵍⴰⵎⴰⵏ. ◘4:9 ⵍⴰⵡⵉ 26:5; ⴰⵄⵡⴷ. 12:10; 33:28; ⵉⵥⵀⴷ. 3:6

- ⵉⵥⴻⵀⵀⵉⴷⴻⵏ
- <
- 4
- >

◘4:5 4:5 ⴰⴼⴰ. 4:26

◘4:6 4:6 ⴰⵄⵡⴷ. 33:19; ⵉⵥⵀⴷ. 51:21

◘4:9 4:9 ⵍⴰⵡⵉ 26:5; ⴰⵄⵡⴷ. 12:10; 33:28; ⵉⵥⵀⴷ. 3:6

© 2020 www.tarifit.info