- ⴰⵢⵓⴱ
- <
- 18
- >

18
ⵍⵀⴰⵔⴷ ⵡⵉⵙⵙ ⵜⵏⴰⵢⴻⵏ ⵏ ⴱⵉⵍⴷⴰⴷ: ⴰⵏⴻⴳⴳⴰⵔⵓ ⵏ ⴱⵏⴰⴷⴻⵎ ⴷ ⴰⵄⴻⴼⴼⴰⵏ
1 ⵅⴰⵙ ⵓⵛⴰ ⵢⴰⵔⵔⴰ-ⴷⴷ ⴱⵉⵍⴷⴰⴷ, ⵡⴻⵏⵏⵉ ⴷⴷ-ⵢⵓⵙⵉⵏ ⵣⵉ ⵛⵓⵃⴰ, ⵉⵏⵏⴰ:
2 ⴰⵍ ⵎⴻⵍⵎⵉ ⵄⴰⴷ ⵜⴰⵔⴻⵣⵣⵓⵎ
ⴰⴷ ⵜᵉⵟⵟⴼⴻⵎ ⵉⵊⵊ ⵏ ⴱⵏⴰⴷⴻⵎ ⵅ ⵡⴰⵡⴰⵍⴻⵏ ⵏⵏⴻⵙ?
ⵎⴰⵍⴰ ⵜⴼⴻⵀⵎⴻⵎ, ⵅⴻⵏⵏⵉ ⴰⵡⴰⵔⵏⵉ ⵉ ⵓⵢⴰ ⴰⴷ ⵏⴻⵙⵙⵉⵡⴻⵍ.
3 ⵎⴰⵢⴻⵎⵎⵉ ⴷ ⴰⵏⴻⵖ ⵉⵜⵜⵡⴰⴳⴳ ⴰⵎ ⵍⵎⴰⵍ
ⵓ ⵏⴻⵜⵜⵡⴰⵃⵚⴰⵔ ⴷⵉ ⴱⵓⵃⴱⴻⵍ
ⴷⵉ ⵜⵉⵟⵟⴰⵡⵉⵏ ⵏⵡⴻⵎ?
4 ⵛⴻⴽ, ⴰ ⵢⴰⵔⵢⴰⵣ ⵡⴻⵏⵏⵉ ⵉⵜⵜⵎⴻⵣⵣⵇⴻⵏ ⵉⵅⴻⴼ ⵏⵏⴻⵙ
ⴷⴻⴳ ⵓⵅⴻⵢⵢⴻⵇ ⵏⵏⴻⵙ!
ⵎⴰ ⴰⴷ ⵊⵊⴻⵏ ⵜⴻⵎⵎⵓⵔⵜ ⴷⵉ ⵙⵙⵉⴱⴱⴻⵜ ⵏⵏⴻⵛ,
ⴰⴷ ⵉⵜⵜⵡⴰⵙⵙⵎⵓⵟⵟⵉ ⵊⵊⴰⵔⴼ
ⵣⴻⴳ ⵡⴻⵎⵛⴰⵏ ⵏⵏⴻⵙ ⴷⵉ ⵙⵙⵉⴱⴱⴻⵜ ⵏⵏⴻⵛ? ◼18:4 ⵉⵅⴻⴼ ⵏⵏⴻⵙ-ⵙ ⵜⵄⵉⴱⵔⴰⵏⵉⵜ ‘ⵍⴻⵄⵎⴰⵔ ⵏⵏⴻⵙ’. ◘18:4 ⴰⵢⵓⴱ 13:14
5 ⵡⴰⵀ, ⵜⴰⴼⴰⵡⵜ ⵏ ⵉⵄⴻⴼⴼⴰⵏⴻⵏ ⴰⴷ ⵜⴻⵅⵙⵉ,
ⴰⵛⴻⵄⵄⴰⵍ ⵏ ⵜⵎⴻⵙⵙⵉ ⵏ ⵓⵄⴻⴼⴼⴰⵏ
ⵡⴰⵔ ⵉⵜⵜⴻⴳⴳ ⵜⴰⴼⴰⵡⵜ ⵄⴻⵎⵎⴰⵔⵚ ⵄⴰⴷ.
6 ⵜⴰⴼⴰⵡⵜ ⴷⵉ ⵜⵇⵉⴷⵓⵏⵜ ⵏⵏⴻⵙ ⴰⴷ ⵜⴻⴱⴱⴰⵔⵛⴻⵏ,
ⵍⴻⴼⵏⴰⵔ ⵏⵏⴻⵙ ⵜⵉⵡⴰ ⵏⵏⴻⵙ ⴰⴷ ⵜ ⵙⵙⵅⴻⵙⵢⴻⵏ.
7 ⵜⵜⴰⵔⵊⵉⵊⴻⵏ ⵉⵚⵓⵔⴰⴼ ⵏⵏⴻⵙ ⵉⵊⴻⵀⴷⴻⵏ,
ⵛⵛⵡⴰⵔ ⵏ ⵢⵉⵅⴻⴼ ⵏⵏⴻⵙ ⴰⴷ ⵜ ⵉⵖⴹⴻⵍ.
8 ⵎⴰⵖⴰⵔ ⵙ ⵉⴹⴰⵔⴻⵏ ⵏⵏⴻⵙ ⴰⴷ ⵉⵏⵏⴰⵖ ⴷⴻⴳ ⵓⵚⴻⵏⵏⴰⵊ,
ⴰⴷ ⵢⵓⵢⵓⵔ ⵅ ⵜⵔⴰⵛⵛⴰ, ⵎⵎⵓⴷⴻⵏ ⵜⵜ ⵉ ⵜⵏⴻⵢⵎⴰⵔⵜ.
9 ⵜⴰⵅⵛⴻⴼⵜ ⴰⴷ ⵜ ⵜⴻⵎⵏⴻⵄ ⵣⴻⴳ ⵓⵏⵉⵔⵣ,
ⵍⴼⴻⵅ ⴰⴷ ⴷⴰⵢⴻⵙ ⵜᵉⵟⵟⴻⴼ. ◘18:9 ⴰⵢⵓⴱ 5:5
10 ⵜⴻⵏⵏⵓⴼⴼⴰⵔ ⵜⴻⵙⵖⵓⵏⵜ ⵏ ⵍⴼⴻⵅ ⴷⵉ ⵜⴻⵎⵎⵓⵔⵜ,
ⵍⴼⴻⵅ ⴰⵇⴰ-ⵜⵜ ⵅ ⵡⴻⴱⵔⵉⴷ.
11 ⵙⵙⵉⴳⴳⵯⴻⴷⴻⵏ ⵜ ⵉⵏⴻⵅⵍⵉⵄⴻⵏ
ⵣⵉ ⵎⴰⵔⵔⴰ ⵉⵖⴻⵣⴷⵉⵙⴻⵏ,
ⴹⴻⴼⴼⴰⵔⴻⵏ ⵜ ⵖⴰⵔ ⵉⴹⴰⵔⴻⵏ ⵏⵏⴻⵙ. ◘18:11 ⴰⵢⵓⴱ 15:21; ⵉⵔⵎ. 6:25; 46:5; 49:29
12 ⵉⵜⵜⵡⴰⵃⵚⴰⵔ ⴷⴰⵢⴻⵙ ⵊⵊⴻⵀⴷ ⵏⵏⴻⵙ,
ⴰⴹⴻⵢⵢⴻⵄ ⵉⵜⵜⵔⴰⵊⴰ ⵉ-ⵜ ⵖⴰⵔ ⵓⵖⴻⵣⴷⵉⵙ ⵏⵏⴻⵙ. ◘18:12 ⴰⵢⵓⴱ 15:23
13 ⴰⵔⵥⵉⵢⵢⴻⵜ ⴰⴷ ⵜⴻⵛⵛ
ⵎⴰⵔⵔⴰ ⵉⵖⴻⵣⴷⵉⵙⴻⵏ ⵏ ⴰⵔⵔⵉⵎⴻⵜ ⵏⵏⴻⵙ,
ⵉⵖⴻⵣⴷⵉⵙⴻⵏ ⵏ ⴰⵔⵔⵉⵎⴻⵜ ⵏⵏⴻⵙ
ⴰⴷ ⵜⴻⵏ ⵢⴻⵛⵛ ⵉⵊⵊ ⵏ ⵍⴻⵃⵍⴰⵛ ⵉⵏⴻⵇⵇⴻⵏ.
14 ⵎⵉⵏⵅⴻⴼ ⵜⵓⵖⴰ ⵉⵜⵜⵛⴻⵍ,
ⵉⵜⵜⵡⴰⵇⵍⴻⵄ ⵣⵉ ⵜⵇⵉⴹⵓⵏⵜ ⵏⵏⴻⵙ.
ⵜⵏⴻⴷⴷⴻⵀ ⵉ-ⵜ ⴰⵔⵥⵉⵢⵢⴻⵜ
ⵖⴰⵔ ⵓⵊⴻⴵⵉⴷ ⵏ ⵉⵏⴻⵅⵍⵉⵄⴻⵏ. ◘18:14 ⴰⵢⵓⴱ 8:13, 14; 11:20; ⴰⵡⵍⵏ. 10:28
15 ⵉⵡⴷⴰⵏ ⵏⵏⵉ ⵡⴰⵔ ⴵⵉⵏ ⴷ ⵢⵉⵏⵏⵉ ⵏⵏⴻⵙ,
ⵣⴻⴷⴷⵖⴻⵏ ⴷⴻⴳ ⵓⵇⵉⴹⵓⵏ ⵏⵏⴻⵙ,
ⵍⴻⵛⴱⴰⵔⵉⵢⵢⴻⵜ ⵜᵉⵜⵜⵡⴰⵣⵓⵣⵣⴰⵔ
ⵅ ⵜⵣⴻⴷⴷⵉⵖⵜ ⵏⵏⴻⵙ.
16 ⵙⴰⴷⵓ ⵏⴻⵜⵜⴰ ⵜⵜⴰⵥⵖⴻⵏ ⵉⵥⴻⵡⵔⴰⵏ ⵏⵏⴻⵙ,
ⵣⵉ ⵙⴻⵏⵏⴻⵊ ⵜⵜⵡⴰⵇⴻⵙⵙⴻⵏ ⵍⴻⴼⵔⵓⵄ ⵏⵏⴻⵙ.
17 ⵍⵉⴷⴰⵔⴻⵜ ⵏⵏⴻⵙ ⴰⴷ ⵜᵉⵜⵜⵡⴰⴽⴽⴻⵙ ⵣⵉ ⵜⴻⵎⵎⵓⵔⵜ,
ⵡⴰⵔ ⴷ ⴰⵙ ⵉⵜⵜⵖⵉⵎⵉ ⵄⴰⴷ ⵉⵙⴻⵎ ⴷⴻⴳ ⵡⴻⴱⵔⵉⴷⴻⵏ. ◘18:17 ⵉⵥⵀⴷ. 109:13; ⴰⵡⵍⵏ. 10:7
18 ⴰⴷ ⵜ ⵄⴰⵔⵏⴻⵏ ⵣⵉ ⵜⴼⴰⵡⵜ ⵖⴰⵔ ⵜⴰⴵⴻⵙⵜ,
ⴰⴷ ⵙⵙⵜⴻⵡⵡⵊⴻⵏ ⵣⵉ ⴷⴷⵓⵏⴻⵛⵜ. ◼18:18 ⵥⵉ ⴷⴷⵓⵏⴻⵛⵜ-ⵏⵉⵖ ‘ⵥⴻⴳ ⵓⵎⴰⴹⴰⵍ’.
19 ⵡⴰⵔ ⵖⴰⵔⴻⵙ ⵉⵜⵜⵉⵍⵉ ⵡⴰⵔⵔⴰⵡ
ⵏⵉⵖ ⵊⵊⴰⴷⵉⵔⴰ ⴷⵉ ⵍⴳⴻⵏⵙ ⵏⵏⴻⵙ,
ⵡⴰⵔ ⵉⵜⵜⵖⵉⵎⵉ ⵓⵍⴰ ⴷ ⵉⵊⵊ ⴰⴷ ⵉⴷⴷⴰⵔ
ⴷⵉ ⵜⵣⴻⴷⴷⵉⵖⵉⵏ ⵏⵏⴻⵙ. ◘18:19 ⵉⵛⴰ. 14:22; ⵉⵔⵎ. 22:30
20 ⵅ ⵡⴰⵙⵙ ⵏⵏⴻⵙ ⴰⴷ ⴰⵔⵊⵉⵊⴻⵏ ⵉⵏⵏⵉ ⵉⵣⴻⴷⴷⵖⴻⵏ
ⵖⴰⵔ ⵎⴰⵏⵉ ⵜⵖⴻⴵⵉ ⵜⴼⵓⵛⵜ,
ⵉⵏⵏⵉ ⵉⵣⴻⴷⴷⵖⴻⵏ ⵖⴰⵔ ⵎⴰⵏⵉⵙ ⵉ ⴷⴷ-ⵜⵏⴻⵇⵇⴰⵔ ⵜⴼⵓⵛⵜ
ⴰⴷ ⵜⴻⵏ ⵜᵉⵟⵟⴻⴼ ⵜⵉⴳⴳⵯⵓⴷⵉ.
21 ⵡⴰⵀ, ⴰⵎⵎⵓ ⵉ ⵜᵉⵜⵜⴻⵎⵙⴰⵔ
ⵉ ⵜⵣⴻⴷⴷⵉⵖⵉⵏ ⵏ ⵉⵎⴻⵇⵊⴰⵃⴻⵏ,
ⵡⴰ ⴷ ⴰⵎⵛⴰⵏ ⵏ ⵢⵉⵏⵏⵉ ⵡⴰⵔ ⵉⵙⵙⵉⵏⴻⵏ ⴰⵔⴻⴱⴱⵉ.

- ⴰⵢⵓⴱ
- <
- 18
- >

◼18:4 18:4 ⵉⵅⴻⴼ ⵏⵏⴻⵙ-ⵙ ⵜⵄⵉⴱⵔⴰⵏⵉⵜ ‘ⵍⴻⵄⵎⴰⵔ ⵏⵏⴻⵙ’.

◘18:4 18:4 ⴰⵢⵓⴱ 13:14

◘18:9 18:9 ⴰⵢⵓⴱ 5:5

◘18:11 18:11 ⴰⵢⵓⴱ 15:21; ⵉⵔⵎ. 6:25; 46:5; 49:29

◘18:12 18:12 ⴰⵢⵓⴱ 15:23

◘18:14 18:14 ⴰⵢⵓⴱ 8:13, 14; 11:20; ⴰⵡⵍⵏ. 10:28

◘18:17 18:17 ⵉⵥⵀⴷ. 109:13; ⴰⵡⵍⵏ. 10:7

◼18:18 18:18 ⵥⵉ ⴷⴷⵓⵏⴻⵛⵜ-ⵏⵉⵖ ‘ⵥⴻⴳ ⵓⵎⴰⴹⴰⵍ’.

◘18:19 18:19 ⵉⵛⴰ. 14:22; ⵉⵔⵎ. 22:30

© 2020 www.tarifit.info